Luka Petrović: Gradnja “Buk bijele” počinje na jesen – RTV BPK\nLuka Petrović: Gradnja “Buk bijele” počinje na jesen\n29. Marta 2019.\tFoča\nOdbornici Skupštine opštine Foča jednoglasno su podržali buduću gradnju tri hidroelektrane na rijeci Drini, od kojih bi prva „Buk bijela“, kako je najavio direktor Elektroprivrede Republike Srpske Luka Petrović, trebalo da počne da se gradi na jesen ove godine.\nPetrović je informisao odbornike da će gradnja sve tri hidroelektrane- „Buk bijela“, „Foča“ i „Paunci“, instalisane snage veće od 180 megavata, koštati 425 miliona eura, u prosjeku 2,35 miliona eura po megavatu, što je, kako je istakao, najpovoljnija cijena u Evropi, a da će godišnje donositi dobit od 40 miliona eura, što znači da će se isplatiti za desetak godina.\nOn je naveo da su u toku pravne procedure ujedinjavanja „Buk bijele“, „Foče“ i „Paunaca“ u jedno preduzeće Gornja Drina.\n„Za HE „Buk bijelu“ već imamo spremnu dokumentaciju, urađenu eksproprijaciju, a za ostale dvije radiće se u narednih godinu i po dana pripremna dokumentacija i eksproprijacija. Važno je reći da je Srbija pokazala interes za učešće u ovim projektima u odnosu 51:49 u korist Elektroprivrede Srbije i sada smo u toj pravnoj proceduri, tako da očekujemo da će do kraja ljeta to biti završeno i da bi već na jesen mogli početi radovi na izgradnji HE „Buk bijela“, rekao je Petrović.\nOn je istakao da je potrebno uvažiti interese lokalnog stanovništva, ne samo kada je u pitanju zapošljavanje tokom gradnje i poslije izgradnje u ekpsploataciji, već i u pristupnim saobraćajnicama, spasavanju ribljeg fonda, osvježavanja ribnjaka.\n„Naravno da se urede i odnosi sa građanima sa plavnog područja na objektima „Foča“ i „Paunci“ da niko ne bude oštećen. Ovaj sistem će imati benefite prvenstveno za Foču i njene građane i u samom budžetu opštine direktno će biti upliv od hidroelektrana od 2,4 do 3,2 miliona KM svake godine, što će otvoriti prostor za investicije“, naveo je Petrović.\nOn je izrazio uvjerenje da će na tri elektrane, kada se izgrade, posao dobiti od 300 do 500 radnika.\n„Po pitanju akumulacija, ekologiju maltene ne treba razmatrati, to će biti mala jezerca, jer su to protočne elektrane, nisu akumulacione i neće imati uticaja na okruženje“, tvrdi Petrović.\n„Realizacija ovih investicija na koje se čega duže od 40 godina, obezbijediće uslove da ljudi ovdje ostaju i da dolaze, da se preduzeća razvijaju još brže. Ono što je za nas važno jeste da će sjedište preduzeća Gornja Drina biti u Foči i da će radna snaga koja bude angažovana na izgradnji objekata najvećim dijelom biti sa lokalnog nivoa i što je još važnije da će ljudi koji budu kasnije radili na elektranama biti sa područja opštine Foča “, rekao je Mašić.\nDirektor Elektroprivrede Luka Petrović informisao je odbornike i o planovima za gradnju moderne saobraćajnice od Foče do Tjentišta, koja bi, umjesto preko prevoja Prijeđel, kud sada ide, vodila dolinom rijeke Sutjeske i to starom trasom nekadašnje pruge.\nNovi put spajaće se mostom preko Drine sa saobraćajnicom Foča-Šćepan Polje za koju su, kako je naveo Petrović, obezbijeđena sredstva od Evropske banke u iznosu od 78 miliona evra, a da se trenutno traga za 20 odsto donacija ili učešća da bi se pokrenula tenderska procedura.\n„Zahvaljući Vladi Srbije i Vladi Srpske, gradiće se i saobraćajnica koja spaja ovaj put sa Tjentištem u dužini od 11 kilometara i mostom od 390 metara. U toku je procedura za izradu projektne dokumentacije za taj put, koji će Foču pribličiti Tjentištu na 15-20 minuta i skratiti vezu Hercegovine prema Višegradu i Srbiji, čime će oživjeti ovaj prostor i omogućiti razvoj velikog turističkog potencijala“, rekao je Petrović.


Ukinuta presuda Maji Adrovac - KRIK\nUkinuta presuda Maji Adrovac\nObjavio/la KRIK.rs decembar 28, 2016\nApelacioni sud ukinuo je presudu Maji Adrovac, optuženoj da je pomogla u pokušaju ubistva Milana Beka, i naložio ponovno suđenje. Maji Adrovac sudiće se zajedno sa Aleksandrom Zdravkovićem, koji je u julu uhapšen zbog sumnje da je pucao u Beka.\nPresudom Višeg suda u Beogradu Maja Adrovac je u junu oslobođena optužbi zbog nedostatka dokaza.\nSudija Svetlana Aleksić tada je istakla je da ne postoji dokaz za navode tužilaštva da je Maja Adrovac svesno pomogla nepoznatom počiniocu da izvrši krivično delo. Sudija je je dodala da je „relativno kako je njen DNK dospeo na čaure“ kao i da nije dokazana veza optužene sa nepoznatim počiniocem.\nApelacioni sud, međutim, navodi da se ovakva presuda ne može prihvatiti jer je DNK Maje Adrovac nađen na četiri čaure što upućuje na zaključak da je ona ostvarila kontakt sa čaurama pre nego što je municija stavljena u oružje kojim je izvršeno krivično delo.\nNa Milana Beka je u novembru 2014. godine pucao nepoznati napadač ispred njegove kuće na Senjaku.\nOsam meseci kasnije, policija je uhapsila Maju Adrovac nakon što je analizom utvrđeno da se na čaurama sa mesta događaja nalazi njen DNK-a. Ona je tokom istrage bila označena kao direktni izvršilac zločina, ali je kasnije optužena za pomaganje u pokušaju ubistva.\nU međuvremenu, policija je u julu uhapsila Aleksandra Zdravkovića zbog sumnje da je pucao u Beka. Zdravković je bivši član zemunskog klana koji je 2003. godine optužen za otmicu, ali je oslobođen optužbi. On je negirao da je pucao u Beka.\nPošto u ovom slučaju postoje dve optužnice, protiv Adrovac i Zdravkovića, Apelacioni sud je rešio da ova dva slučaja spoji u jedinstveni postupak.\n„U tom postupku prvostepeni sud će dati nedvosmislen odgovor da li su pronađeni tragovi na predmetnim čaurama nastali kao posledica radnji okr. Adrovac i Zdravkovića koje su se slivale u jednu celinu“, navodi se u saopštenju Apelacionog suda.\nTokom postupka Milan Beko nije prepoznao Maju Adrovac kako napadača na njega. Tada je ispričao da su i on i još tri svedoka videli napadača iz neposredne blizine, ali da niko ne može da ga prepozna.\n„Plašim se da se svedoci ipak sećaju onoliko koliko smeju da se sećaju. Sumnjam ko stoji iza ovoga onoliko koliko sada smem da sumnjam. A uz neko hrabrije tužilaštvo možda se i moje sumnje ohrabre, a svedoci prisete svega što je bitno“, rekao je Beko.\nPočetkom novembra Beko je ponovo pozvan da da izjavu, ovaj put u vezi sa optuženim Zdravkovićem za koga je rekao da može da bude osoba koja je pokušala da ga ubije.\nBekov advokat Zdenko Tomanović naveo je da je Zdravković, suprotno proceduri, sa lisicama na rukama uveden u istu prostoriju gde je bio Beko pre nego što je on dao iskaz i da je to suprotno interesima istrage.\nDodao je i da tužilaštvo nije omogućilo da se izvrši prepoznavanje osumnjičenog čime se stvaraju uslovi da napadači na Beka prođu nekažnjeno.\nProtest u Beogradu: Sukobi, hapšenja, napadi na novinare\nDarko Šarić u sudnici (foto: KRIK)\nAdvokati tvrde da nema dokaza da su optuženi prali novac za Šarića\nFoto: Tviter screenshot


Načelnici opština Teslić i Rudo, Milan Miličević i Rato Rajak, te opozicione partije u Srpskoj, žestoko su reagovali na jučerašnju odluku parlamenta RS da ne podrže predloge odluka o raspuštanju skupština ove dve opštine.\nOpozicija poziva vlast da izmene Zakon o lokalnoj samoupravi kako bi se ubuduće sprečila “samovolja” odbornika lokalnih skupština, odnosno da u slučaju, ako ne uspe njihov pokušaj opoziva načelnika/gradonačelnika za to budu kažnjeni na način da se parlament raspusti. Smatraju da je vladajuća većina u NS RS juče ismejala građane Teslića i Rudog koji su na referendumu podržali aktuelne načelnike te dve opštine. Time su građani tih opština, kako tvrde opozicionari, dali do znanja da se ne slažu sa odlukama lokalnih odbornika i zbog toga je trebalo glasati da se obe skupštine raspuste.\nNaime, predlozi odluka o raspuštanju SO Rudo i Teslić došli su na dnevni red NS RS u skladu sa Zakonom o lokalnoj samoupravi koji predviđa da “parlament na predlog Vlade može da raspusti lokalnu skupštinu ukoliko nakon sprovedenog postupka opoziva načelnik ne bude opozvan”.\nReferendum u Rudom je održan 23. decembra prošle godine, a u Tesliću 3. marta ove godine i u oba slučaja birači su bili protiv opoziva svojih načelnika - Rata Rajaka i Milana Miličevića.\nRajak kaže da je razočaran jučerašnjom odlukom NSRS, iako je prethodno već bio upozoren od strane pojedinih poslanika vladajuće većine da neće prihvatiti predloge o raspuštanju SO Rudo i Teslić.\nFoto: opstinarudo.com / RAS Srbija\n- Ti poslanici su kazali da su već na svojim klubovima definisali stav i da neće ići na raspuštanje skupština. Time je jasno da je rasprava u NSRS po ovim pitanjima bila obična farsa koju je trebalo samo formalno sprovesti. Odluka je već davno bila donesena – ističe Rajak.\nOn dodaje da je NS RS time obezvredila stavove građana Rudog koji su na referendumu kazali šta misle o skupštinskoj većini te opštine.\nRajak kaže da će odluka NS RS prouzrokovati još lošiju situaciju u opštini Rudo jer je odbornicima poslata poruka da mogu raditi šta žele, ali da zato neće biti kažnjeni.\n- Dobiće vetar u jedra da tako nastave do kraja mandata. Spremam se na razne oblike problema sa kojima ću se susreti u narednom periodu. Odluka NSRS je poziv na opštu hajku i trgovinu mandatima, te pokušaj obaranja legalno izabranih organa vlasti – poručio je Rajak.\nSlično mišljenje deli i Miličević koji, takođe, kaže da nije iznenađen odlukom NS RS već bi bio iznenađen da su poslanici vladajuće koalicije glasali drugačije.\nOn ističe da je poslana negativna poruka prema svim budućim odbornicima, poslanicima, načelnicima i gradonačelnicima, te budućim opozivima u Republici Srpskoj.\n- Ovo je jasna poruka da postoje podobni i nepodobni, te da postoje opštine, gradovi i građani prvog i drugog reda, kao i oni koji nisu ni u kakvom redu. Zakon o lokalnoj samoupravi su napravili kako bi mogli da ga primenjuju po potrebi. Ukoliko imaju koristi onda mogu da sankcionišu nepodobne, drugim rečima one koji nisu deo vlasti, kao što su juče svojom odlukom kaznili građane Teslića i Rudog - kaže Miličević. On dodaje da ovaj zakon, kao i Izborni zakon, zahtevaju hitne izmene kako bi se ovakve stvari ubuduće sprečile.\nOštro je reagovao i predsednik SDS Mirko Šarović koji je poručio da je parlament Srpske doneo jako lošu odluku koja govori mnogo o samoj vlasti u RS i njihovoj neprincipijelnosti.\n- Ne poštuju vlastiti zakon, koji su sami doneli, a opštine dele na „svoje i tuđe“. Ovim su potvrdili da se radi o vlasti koja ne radi za građane već za svoju stranku te da nisu sposobni da se izdignu iznad uskostranačkih interesa. Nažalost, ovo je u pravom svitlu, pravo lice vlasti Republike Srpske – kratko je poručio Šarović.\nŠef Kluba poslanika SDS u parlamentu Srpske Miladin Stanić poručio je da je odluka vladajuće većine vrhunac bezobrazluka i drskosti vlasti u RS. On ističe da su ovim stavili na doboš građane dve važne opštine koje po svim finansijskim parametrima prednjače u odnosu na 99 odsto lokalnih zajednica u Srpskoj i BiH.\n- Opština Rudo nema niti jednu KM duga, a opština Teslić je zadužena samo devet odsto budžeta. Jučerašnja oduka NSRS će ostaviti posledice jer se ove dve opštine neće razvijati, a posledice će trpiti građani – smatra Stanić, piše Srpskainfo.\nPoslanik PDP u NS RS Ljubiša Krunić pozvao je na hitnu izmenu i dopunu Zakona o lokalnoj samoupravi, konkretno člana 152 koji se odnosi na raspuštanje skupština.\n- Skupštinska većina u NSRS je namerno donela takav zakon i taj član 152 u kojem piše da se “može”, umesto da se “mora” raspustiti skupština. Bilo bi sasvim logično da se skupština opštine raspusti ako se većina u bilo kojoj SO tražila opoziv načelnika i taj opoziv ne uspe, kaoš to nije uspeo u Rudom i Tesliću – ističe Krunić. On kaže da se ovako ignoriše volja građana.\nKrunić ističe da se Rajak ponaša domaćinski jer ta opština nema niti jednu marku duga, što pokazuje da je reč o časnom i poštenom čoveku, što su prepoznali i građani koji su mu dali svoje poverenje.\n- U Rudom je skupština trebala usvojiti plan investicija za ovu godinu u iznosu od milion maraka, ali je većina to sprečila. Nisu usvojili još neke važne dokumente iz čega je vidljivo da se odbornici skupštinske većine Rudog i Teslića odnose neprijateljski prema svojim sugrađanima- smatra Krunić. On dodaje da je ovim poslana loša poruka i građanima RS. Krunić kaže da će zbog ovakvog glasanja “politička pijaca nemorala postati još nemoralnija i biće još više trgovine mandatima”.


TotalCar.rs » Toyota opet prva po prodaji u svetu\nToyota opet prva po prodaji u svetu\nToyota je u ponedeljak 28. januara saopštila da je i zvanično povratila titulu najprodavanijeg proizvođača automobila na svetu. Japanska korporacija je u 2012. godini širom sveta isporučila 9,75 miliona motornih vozila.\nNakon što je u 2012. godini ponovo postala broj 1. u svetu po obimu proizvedenih automobila (9,9 miliona), Toyota je povratila titulu i kada je reč o broju prodatih vozila (9,75 miliona).\nKako prenosi Wall Street Journal, Toyota je preuzela primat u odnosu na druga dva velika proizvođača, General Motors, koji je 2012. prodao 9,29 miliona automobila i grupaciju Volkkswagen, koja je plasirala 9,07 miliona vozila.\nOdličan rezultat ostvaren je na tržištu SAD, gde je tokom 2012. godine prodato 2,1 milion automobila ili 27% više nego 2011.\nToyota je prvi put postala najprodavaniji proizvođač automobila na svetu još 2008. godine, a to zvanje izgubila je 2011, zbog problema u proizvodnji koji su bili izazvani zemljotresom i cunamijem u Japanu i velikim poplavama na Tajlandu. Japanska korporacija, međutim, brzo se konsolidovala, tako da je već 2012. povratila mesto broj jedan ostavivši najveće konkurente daleko iza sebe.\nToyota nije jedina japanska auto-kompanija kojoj je protekla godina donela rekordne rezultate. Drugi japanski proizvođač po obimu prodaje, Nissan, takođe je zabeležio najviše isporuka u istoriji te kompanije.\nU 2012. Nissan je prodao 4,94 miliona automobila, što predstavlja porast od 5,8% u odnosu na prethodnu godinu. I Hondina globalna prodaja porasla je, i to za čak 19 odsto, dostigavši 3,82 miliona isporuka tokom 2012. godine.\nOhrabreni rezultatima iz protekle godine, iz Toyote su saopštili da u 2013. planiraju povećanje prodaje na 9,9 miliona jedinica.\nVolkswagen I.D. hečbek ulazi u proizvodnju u novembru 2019.\nTelefon umesto ključa


Stojčinović nije želio da tuži “Naš dom” - Glas Srpske\nStojčinović nije želio da tuži “Naš dom”\nNebojša Tomašević 15.06.2018 14:31\nBanjaluka - Bivši zamjenik pravobranioca RS, optuženi Mirko Stojčinović u predmetu “Naš dom” nije želio da podnese tužbu i smatrao je da o tome ne treba da se obavještava grad Banjaluka, kazao je u banjalučkom Okružnom sudu njegov bivši pomoćnik Bojan Broćilović.\nOsim Stojčinovića, u ovom slučaju optužen je i nekadašnji pomoćnik pravobranioca Borislav Jeličić. Broćilović je svjedočio na poziv odbrane iako je ranije bio svjedok tužilaštva. On je kazao da je imao suprotno mišljenje od Stojčinovića i spremnu tužbu u predmetu “Naš dom”.\n- Stojčinović mi je rekao da napišem da nema osnova da se pokreće upravni spor u tom slučaju - rekao je Broćilović.\nNjegovo svjedočenje je prekinuto kada je Stojčinović rekao da ne može da ispita svjedoka jer ne može da mu predoči materijalne dokaze. Riječ je o dokazima koje je odbrana na početku suđenja predala tužiocu Goranu Glamočaninu i on na njih nije mogao da se izjasni zbog nemogućnosti da ih prouči. S obzirom na to, Stojčinović nije mogao da te dokaze pokazuje dok se o njima ne izjasni tužilac.\nU predmetu “Naš dom” kao vlasnik i posjednik nekretnina nakon spora upisalo se preduzeće “Naš dom” koje je ranije imalo pravo korišćenja. Stojčinovića optužnica tereti da je raznim zloupotrebama preduzećima “Naš dom” i “Građa” omogućio da na sebe uknjiže nekretnine i parcele, čime je grad oštećen za više od 7,5 miliona KM. Jeličića terete da se sa Stojčinovićem u predmetu “Poljoprivredna škola” odrekao tužbe i zaključio sudsko poravnanje ne obavještavajući o tome grad. Zemljište je prodato kompaniji “Bingo”, koju je grad tužio, kao i Poljoprivrednu školu. “Bingo” je uzvratio kontratužbom i zahtijevao od grada odštetu od 20 miliona KM. Stojčinović je, kako ga terete, bez znanja grada prihvatio odluku o sudskom poravnanju s “Bingom”.


Nacionalna zagovaračka platforma za unapredjenje položaja nacionalnih manjina i promociju interkulturnog dijaloga objavljena je u vidu publikacije “Ne prolazi ulicom bez traga – ka interkulturalnosti”(Grupa 484 i CMV, decembar 2009).\nOpširnije: Objavljena publikacija "Ne prolazi ulicom bez traga – ka interkulturalnosti"\nU sastavu projekta 'Jačanje evro-atlantskih integracija Srbije putem Lokalnih kancelarija za mlade', fond TransConflict sastavio je zbirku publikacija koje obezbeđuju detaljne informacije o raznim institucijama i organizacijama koje zajedno čine ono što se obično naziva evro-atlantskom strukturom.\nOpširnije: On Line Resursna Biblioteka za potrebe Lokalnih kancelarija za mlade\nGrаđanske inicijative, Ministarstvo finansija/Sektor za programiranje i upravljanje fondovima Evropske unije i razvojnom pomoći i Tim za socijalno uključivanje i smanjenje siromaštva, pripremili su sedmo izdanje Vodiča kroz potencijalne domaće i inostrane izvore finansiranja, za projekte NVO, lokalnih samouprava, MSP i preduzetnika u Srbiji.\nOpširnije: Izašao 7. Vodič kroz potencijalne domaće i inostrane izvore finansiranja\nNew version of the Youth in Action Programme Guide\nOpširnije: New version of the Youth in Action Programme Guide\nUjedinjene Nacije od 23. do 30. oktobra tradicionalno obeležavaju Nedelju Ujedinjenih Nacija u Srbiji. Ove godine, Nedelja Ujedinjenih Nacija posvećena je mladima, njihovoj promociji i razvoju. Svaki dan u ovogodišnjoj UN Nedelji posvećenoj mladima se obeležava pod drugim sloganom. Tako se sreda, 28. oktobar 2009. godine obeležava pod sloganom "ZDRAVLJE MLADIH".\nNova emisija na BHR1\nOpširnije: Nova emisija na BHR1


Početak normalizacije prekograničnih kretanja\nMinistarka trgovine, turizma i telekomunikacija u Vladi Republike Srbije Tatjana Matić pozdravila je danas odluku Vlade Grčke da dozvoli uzlazak predstavnicima odnosno vlasnicima srpskih turističkih agencija u tu zemlju radi rešavanja pitanja plaćenih turističkih aranžmana.\nMatić je podsetila na to da je resorno ministarstvo pokrenulo inicijativu za navedenu dozvolu i u dogovoru sa ambasadorom Grčke Jorgosom Djakofotakisom dostavilo spisak agencija kojima je potrebno da posete Grčku iz poslovnih razloga.\nOvom odlukom Vlada Grčke je pokazala razumevanje za turistički sektor u obe zemlje, kojem je potreban oporavak od posledica pandemijske krize, i omogućila nastavak uspešne saradnje u ovoj oblasti u periodu koji je pred nama, istakla je ministarka.\nPrema njenim rečima, time su potvrđeni i tradicionalno prijateljstvo i dobri politički odnosi dveju zemalja, ali i solidarnost koja je neophodna i na regionalnom i na globalnom planu za brzi povratak normalizaciji u prekograničnim kretanjima i ekonomskoj saradnji.\nOna je, takođe, napomenula i da je imala uvid u predlog grčkog premijera Kirijakosa Micotakisa predsednici Evropske komisije Ursuli fon der Lejen o hitnom uspostavljanju sertifikata o vakcinaciji protiv COVID-19, koji bi omogućio slobodno kretanje građana između zemalja Evropske unije ali i trećih zemalja.\nMatić je izrazila očekivanje da će protokoli koji bi garantovali bezbedno i slobodno međugranično funkcionisanje uskoro biti definisani na sastanku Saveta EU 21. januara, čime će biti omogućen nesmetani razvoj turističke i drugih oblika ekonomske razmene Srbije i drugih evropskih zemalja.


Uz svaki Toshiba notebook poklon – antivirus softver\nUz svaki Toshiba notebook poklon – antivirus softver – Personal magazin\nToshiba je sa kompanijom McAfee avgusta 2008. godine potpisala ugovor o saradnji i obezbedila jednomesečnu licencu AV softvera Internet Security 2008 za sve svoje nove korisnike prenosnih racunara. Zastita od…\nToshiba je sa kompanijom McAfee avgusta 2008. godine potpisala ugovor o saradnji i obezbedila jednomesečnu licencu AV softvera Internet Security 2008 za sve svoje nove korisnike prenosnih racunara.\nZastita od virusa i upada u sistem je globalni problem, a odlučujući se za McAfee, Toshiba je omogužila da se svaki novi kupac Toshibinog laptopa oseća bezbedno tokom prvog meseca upoznavanja sa računarom. Posle podizanja sistema Windows Vista potrebno je izvršiti registraciju na McAfee portalu i otvoriti svoj licni user i ostvariti pravo na koriscenje jednomesecne besplatne zaštite.\nASBIS je prepoznao problem većine korisnika koji nakon ovog “trial” perioda ostaju bez ažurne zaštite pa je otisao korak dalje u ovom partnerstvu i u promotivnom periodu obezbedio za sve svoje kupce besplatnu 12-o mesečnu pretplatu na verziju McAfee Internet Security 2009.\nMcAfee® Internet Security čini PC i online zaštitu jednostavnom za svakoga. “Podesi i zaboravi” rešenje dolazi u paketu sa poznatim i nagradjenim McAfee SiteAdvisor® web alatom, tako da ste unapred upoznati sa bezbednošću web strana koje posećujete prilikom korišćenja e-bankinga, kupovine i trgovanja. Ovaj paket totalne zaštite omogućava zaštitu od virusa, trojanaca i hakera, skenera, identifikuje kradljivce i druge vrste on line kriminalnih radnji.\nMcAfee® Internet Security dolazi sa revolucionarnom Active Protection tehnologijom, obezbeđujući trenutnu zaštitu protiv bilo koje zlonamerne pretnje vašem PC-U. Pretnja može biti analizirana i blokirana u milisekundi, za razliku od ranijih višečasovnih tradicionalnih tehnika skeniranja. Uz dnevnu ažurnost i upgrade na najnoviju verziju programa zaboravite sledećih godinu dana na internet pretnje i vuruse.\nPromotivni period trajaće do 20.02.2009, u tom periodu uz svaki kupljeni Toshiba laptop dobićete na poklon instalacioni CD “McAfee Internet Security 2009”.\nPotrebno je samo instalirati softver sa CD-a, zatim aktivirati licencu sa postojećim userom (ako ste prethodno koristili “trial” licencu) ili otvoriti novi user na McAfee portalu.\nParametre za McAfee sačuvajte u vašem inboxu u slučaju preinstalacije ili popravke laptopa.\nUz svaki Toshiba notebook poklon – antivirus softver was last modified: February 12th, 2009 by Redakcija\nIz EUneta ADSL paketi velikih brzina\nDESK Server ES2100 rešenje za mala preduzeća


Februar 2016 - FZZZ\n(Gradačac, 13.7.2016. godine) - Prije mjesec dana završena je prilagodba infrastrukture Biroa za zapošljavanje Gradačac novom modelu rada i reorganizaciji poslova u birou u skladu sa elementima “Reformskog paketa”. Tim povodom danas je JU Služba za zapošljavanje Tuzlanskog kantona organizovala i svečano otvaranje. „Reorganizacija poslova u Birou Gradačac s... Opširnije\n(Sarajevo, 8.7.2016. godine) – Direktor Federalnog zavoda za zapošljavanje Omer Korjenić i generalni sekretar Vanjskotrgovinske komore Bosne i Hercegovine Zdravko Marinković danas su u Sarajevu potpisali Memorandum o saradnji. Konkretno, u skladu sa Memorandumom, organizovat će se besplatna Škola za poduzetnike u poljoprivrednoj proizvodnji za 80 nezaposl... Opširnije\n(Sarajevo, 1.7.2016. godine) - Provjerom efekata održivosti zapošljavanja po mjerama aktivne politike zapošljavanja, koje je realizirao Federalni zavod za zapošljavanje, utvrđeno je da, u zavisnosti od mjere, oko 70% osoba ostaje u radnom odnosu i nakon isteka ugovornih obaveza. Ovo se može smatrati izuzetno dobrim rezultatom, posebno imajući u vidu da je u ... Opširnije\nSarajevo, 10.2.2016. godine) – Upravni odbor Federalnog zavoda za zapošljavanje je na sjednici održanoj 9.2.2016. godine usvojio Program sufinansiranja zapošljavanja 2016, koji podrazumijeva mjere: Prilika za sve, Vaučer za posao i Periodično/sezonsko zapošljavanje, kao i Program pripreme za rad kroz obuku, stručno osposobljavanje i usavršavanje 2016 – Obuko... Opširnije\n(Sarajevo, 29.6.2016. godine) - Nakon održane Konstituirajuće sjednice, Upravni odbor Federalnog zavoda za zapošljavanje danas je održao i Prvu radnu sjednicu na kojoj su, između ostalog, donesene odluke o odobravanju sredstava po Programu sufinansiranja pripreme za rad kroz obuku, stručno osposobljavanje i usavršavanje.Ovim odlukama obuhvaćen je 51 poslodav... Opširnije\n(Sarajevo, 14.6.2016. godine) – Pozitivan trend na tržištu rada u Federaciji BiH nastavljen je jačim intenzitetom u 2016. godini. Krajem januara 2016. godine u Federaciji BiH je bilo zaposleno 450.419 osoba, a krajem aprila 454.898 osoba, što je više za 4.479 osoba. Broj zaposlenih u aprilu u odnosu na prosjek iz 2015. godine veći je za 1 %. Potrebno je i... Opširnije\n(Sarajevo, 5.2.2016. godine) - Petnaest polaznika obuke za nezaposlene osobe za zanimanja u oblasti ugostiteljstva i turizma jučer je dobilo certifikate o uspješno završenoj obuci u okviru projekta "Aktivna kvalifikacija u oblasti turizma". Obuku su finansirali Federalni zavod za zapošljavanje (FZZZ) i Austrijska razvojna agencija sa po 400.000 KM, a obuhva... Opširnije


SPREMAJU ODMAZDU: Stanovnici 4 srpska sela prete, obračunaćemo se sa migrantima, formiramo straže! | Vesti Dana\nStanovnici četiri sela Levosoje, Ljiljance, Žuželjica i Božinjevac iz bujanovačke opštine obratili su se načelniku policijske stanice u ovom gradu Goranu Saviću molbom da im nadležni organi „pomognu u rešavanju problema do kojih je došlo usled povećanja broja migranata na ovoj teritoriji“.\nStanovnici ovih sela u kojima žive isključivo Srbi u pismu navode da će „ukoliko se ne preduzme nešto na zaštiti ljudi i imovine oni biti prinuđeni da sami organizuju straže“.\nOvo je prvi slučaj da se građani sa juga Srbije na ovaj način obraćaju policiji tražeći pojačani nadzor kada su u pitanju migranti.\nPoliciji skreću pažnju da je najgora situacija u selu Božinjevac gde su migranti nekoliko puta pokušali da ukradu kola meštana.\n„Nepoznata lica ulaze u pomoćne zgrade u selu, napadaju i kradu kućne ljubimce i čak sakupljaju oprani veš sa žica“, navodi se u pismu. U selu Žuželjica je registrovan slučaj da je grupa migranata u alkoholisanom stanju ulazila u dvorišta kuća u potrazi za hranom i odećom.\n„Deca i žene ne mogu da se kreću slobodno putevima naših mesnih zajednica zbog čestih dobacivanja kada se susretnu sa grupom raseljenih lica ili kada prođu pored prihvatnog kampa u bivšoj fabrici „Svetlost“. Često se kreću lokalnim putevima prema LJiljancu, Žuželjici i Levosoju bez pravog razloga za to, osim u potrazi za švercerima koji bi trebalo da ih prevezu ka Beogradu i dalje“, piše u pismu.\nGrađani obaveštavaju policiju da su „migranti porušili zaštitnu ogradu na autoputu, gde su ušli u magacinski prostor Železničke stanice Bujanovac i zapalili vatru u zgradi, dok je reakcija nadležnih izostala“.\n– Ponašaju se bahato i bezobrazno prema meštanima i pored navedenih, ima još puno primera njihovog neprimerenog ponašanja. Stanovništvo je opravdano uznemireno jer im se ograničava i urušava sloboda kretanja i bezbednost, naročito dece – kažu za Danas stanovnici Levosoja, koji i dalje čekaju na odgovor nadležnih organa.\nPredsednici Saveta mesne zajednice četiri sela koji su zajednički potpisali apel policiji, navode da u aktuelnoj situaciji „nema nikakve averzije ili mržnje prema ljudima druge veroispovesti, kao i da postoji razumevanje za njihove muke i patnje, ali i da meštani ovih sela, samo žele da zaštite svoje porodice, imovinu i slobodu kretanja“.\nU prihvatnim centrima u Preševu, Bujanovcu, Vranju i Bosilegradu trenutno boravi više od dve hiljade migranata mahom iz Avganistana i Sirije.\nOBJAVILI SNIMAK NA TVITERU: Migranti silovali maloletnicu, dok su veličali Alaha i citirali Kuran!\nNajveći broj njih su žene i deca, kojima je nadležni komesarijat obezbedio adekvatne uslove za prezimljavanje.\nIstovremeno uvećan je i broj ilegalnih prelazaka državne granice kod Preševa u Miratovačkom polju, odakle iz pravca Severne Makedonije stižu nove grupe migranata želeći da što pre stignu u neku od zemalja EU.\nU višegodišnjoj migrantskoj krizi ovim delom balkanske trase u Srbiju je ušao najveći broj migranata.\nPojačani nadzor granice\nPogranična policija na jugu Srbije uz podršku kolega iz zemalja EU odavno vrši pojačani nadzor granice između Srbije i Severne Makedonije, ali uprkos tome broj migranata se ne smanjuje, čak je povećan i trend većeg dolaska tokom zimskih meseci.\nOtkriveno 12 migranata u vozu\nNa carinskom punktu železničke stanice u selu Ristovac carinici su u jednom od vagona kompoziciji teretnog voza koji je iz Atine išao ka Slovačkoj otkrili 12 migranata iz Avganistana koji su bili sakriveni između kutija u kojima se prevozila informaciona tehnologija. Do detaljnog pregleda voza došlo je nakon što su carinici otkrili da je na jednom od vagona u kome su pronađeni migranti oštećena zaštitna plomba“.\nBONUS VIDEO: Više o tome kako će migranti ponoviti Srbiji scenario sa Kosova i svedočenja o napadima na naše građane od strane azilanata, možete videti u emisiji produkcije Centar:


aerodromi | Tuzlanski.ba\nNakon ublažavanja mjera uvedenih protiv COVID-19 sve više ljudi u svijetu ponovo žele da putuju, ali aerodromi i aviokompanije u Evropi se istovremeno suočavaju sa nedostatkom osoblja pred ljetne odmore, javlja Anadolu Agency (AA). Već…\nNa evropskim aerodromima danima vlada neviđeni haos: ‘Mrzim kada sam u pravu‘\nOtkazuju se letovi, a na engleskim aerodromima Manchester, Heathrow i Gatwick redovi putnika sežu i van zgrada Više od hiljadu putnika u Zračnoj luci Dublin prošle sedmice poljubilo je vrata aviona. Redovi za ukrcavanje bili…\nEvropska unija neće više zahtijevati obavezno nošenje maski na aerodromima i u avionima počevši od naredne sedmice, u jeku ublažavanja Covid restrikcija širom bloka, saopćile su vlasti u srijedu. Evropska agencija za avijacijsku sigurnost (EASA)…\nJoš dvije zemlje zatvaraju vazdušni prostor za ruske avione\nPoljska i Češka će zatvoriti vazdušni prostor za ruske avione. Poljski premijer Mateusz Morawiecki najavio je da će Poljska zbog ruskog napada na Ukrajinu zatvoriti svoj vazdušni prostor za ruske aviokompanije. Očekuje se da će…\nUticajem pandemije COVID-19 u Bosni i Hercegovini je u trećem kvartalu 2021. godine zabilježen značajan porast pojedinih pokazatelja u vazdušnom saobraćaju u odnosu na prošlu godinu, prenosi Anadolu Agency (AA). Prema podacima Agencije za statistiku,…


Da li će stanovi još poskupeti? | Kamatica\nPočetna > analiza > Da li će stanovi još poskupeti?\nTekst objavljen: 10.05.2022 13:40\nU Srbiji se u periodima krize ulaže u kuće i stanove, jer je to najsigurnije za ulaganje. Nenad Đorđević, predsednik Upravnog odbora Klastera nekretnine, kaže da prosek cene kvadrata u Srbiji podižu Beograd i Novi Sad. U Beogradu se najviše prodaju stanovi od 1.400–1.500 evra po kvadratu pa do 3.000, odnosno 3.500 evra, rekao je Đorđević\n„Od 1990. godina za vreme ratova i sankcija, a isto i sada u početku pandemije, imali smo pitanje šta će se desiti sa tržištem nekretnina, a kad se završilo vanredno stanje, počeo je veći promet od onog koji je bio 2017-2018. godine, tako da smo 2020. i 2021. godine imali najveći rast prometa i cena nekretnina u poslednjoj deceniji, jer su ljudi i tada želeli da ulože u ono za šta misle da je najsigurnije za investiranje, a isto se dešava i sada“, naveo je Đorđević.\nMeđutim, tržište nekretnina nije podeljeno, pa cena novogradnje utiče na cenu starogradnje. Pogotovo što starogradnju kada kupite morate da sredite, a na to utiče materijal i cena radova“, naveo je dodajući da će se do kraja godine cene materijala preliti na sve.\n„Vidimo u prvom kvartalu 2022. godine rast cena između šest i sedam odsto. Ne možemo da kažemo koliko je cena građevinskog materijala uticala na rast nekretnina, ali krajem ove godine ćemo moći i ovo da odredimo. Naravno, na cene je uticala i nervoza zbog rata u Ukrajini, jer ljudi pojačano kupuju nekretnine i zlato i to utiče na cene“, istakao je Đorđević.\n„Slično je bilo svuda, ovo nije izolovano i ne važi samo kod nas“, napomenuo je.\n„Opseg stanova koji se najviše prodaju u Beogradu je od 1.400-1.500 evra po kvadratu pa do 3.000, odnosno 3.500. Najveći promet se ostvari u tom opsegu“, rekao je Đorđević.\nstanovi stanovanje cena stanova nekretnine tržište nekretnina nenad đorđević


Aktuelnosti – Biosfond\nPosljednja konferencija za štampu projekta “7 čuda Mehedinti i Borskog” održana je u Negotinu, 29. decembra 2018. godine. Tokom konferencije, kojoj je prisustvovalo više od 50 učesnika iz regiona, predstavnici: lokalnih zajednica, turističkih info centara, javnih službi, turističkih agencija, organizatora manifestacija i predstavnici medija, koji su informisani o rezultatima projekta i aktivnostima projekta. Projekat “7 čuda Mehedinti i Borski” se realizuje sa zajedno sa vodećim partnerom Asociatia ProMehedinti i partnerima u projektu: Bios fondom i Turističkom organizacijom opštine Negotin tokom 18 meseci: od jula 2017. do januara 2019. godine, u okviru Programa prekogranične saradnje INTERREG IPA Rumunija-Srbija.\nZavršna Konferencija Projekta “7 čuda Mehedinci i Borski”, 20. decembra 2018. godine, Drobeta Turnu Severin\nAsocijacija Pro Mehedinti, kao vođa projekta, organizovala je 20. decembra 2018. završnu konferenciju projekta “7 čuda Mehedinci i Borski”. Konferencija je održana u Palati kulture “Teodor Costescu” u Drobeta Turnu Severin, okrug Mehedinti u Rumuniji. Konferenciji je prisustvovalo 50 učesnika, iz iz projektnog područja Rumunije i Srbije, kao i predstavnici medija. Učesnicima su predstavljeni rezultati projekta “7 čuda u Mehedintima i Borskom”. Učesnici su dobili materijale dizajnirane da promovišu projekat, napravljen posebno za ovaj događaj. Projekat “7 čuda Mehedinti i Borski” se realizuje zajedno sa partnerima Bios fond i Turističkom organizacijom opštine Negotin tokom 18 meseci: od jula 2017. do […]\nTreća konferencija za štampu projekta “7 čuda Mehedinti i Borskog” održana je u Donjem Milanovcu 13. decembra 2018. godine. Tokom konferencije, kojoj je prisustvovalo više od 50 učesnika iz regiona, predstavnici: lokalnih zajednica, turističkih info centara, javne uprave, turističkih agencija, organizatora manifestacija i predstavnici medija, informisani su o rezultatima projekta i aktivnostima projekta. Projekat “7 čuda Mehedinti i Borski” se sprovodi zajedno sa vodećim partnerom Asotiatia ProMehedinti i partnerom u projetu, Turističkom organizacijom opštine Negotin tokom 18 meseci: od jula 2017. do januara 2019. godine, u okviru programa INTERREG IPA Rumunija-Srbija Prekogranična saradnja .\nRibolovna i lovna konferencija, 7. do 9. decembar, Negotin\nOd 7. do 9. decembra 2018. godine, Turistička organizacija opštine Negotin organizovala je Ribolovnu i lovnu konferenciju, koja je imala za cilj osnivanje rumunsko-srpskog ribolovno-lovačkog kluba sa sedištem u Negotinu. Događaju je prisustvovalo 50 učesnika, od kojih je 35 učesnika iz Srbije i 15 učesnika iz Rumunije. Učesnici su imali obuku na terenu kako bi se unapredila znanja o upravljanju, promociji ove vrste turizma, kao i da se upoznaju zainteresovani na zakonske uslove koje treba primeniti na obe strane Dunava za kreiranje ponude u ovoj vrsti sportskog turizma. Tako će Klub ribara i lovaca u regionima Mehedinti i Borski imati […]


Članovi Operativnog štaba za pitanja migracija u BiH na današnjem sastanku u Sarajevu razmotrili su trenutnu situaciju u ovoj oblasti te razgovarali o planu za upravljanje migrantskom krizom u BiH.\nSastanku su prisustvovali predstavnici svih nadležnih ministarstava i institucija sa državnog nivoa, entitetskih štabova za migracije i Brčko Distrikta, policijski komesari Unsko-sanskog i Kantona Sarajevo te međunarodnih organizacija.\nTakođer, sastanku je prisustvovao ministar sigurnosti BiH Fahrudin Radončić, koji je najavio novi pristup u upravljanju ilegalnim migracijama u BiH. Posebno je naglasio da briga o migrantima ne može biti problem samo Ministarstva sigurnosti BiH, već svih institucija i nivoa vlasti u BiH.\nIstakao je da će fokus biti na efikasnijoj kontroli granice i sprječavanju ulazaka ilegalnih migranata u BiH, jačanju kapaciteta Granične policije BiH i Službe za poslove sa strancima BiH, ali je najavio i razgovore sa ministrima unutrašnjih poslova susjednih država o zajedničkom rješavanju ovog problema.\nČlanovi Operativnog štaba dogovorili su i održavanje posebne tematske sjednice na kojoj će se pripremiti nova Strategija i inovirani plan za efikasno upravljanje migrantskom krizom u Bosni i Hercegovini, u kojoj će naša država preuzeti suverenitet nad upravljanjem i humanitarne i sigurnosne dimenzije ovog problema.\nKonstatovano je da je zbog vremenskih uslova smanjen broj ulazaka ilegalnih migranata u BiH, a trenutno se u prihvatnim centrima nalazi oko 5.500 osoba.


Slobodan Vasković - Sa druge strane...: Bajić - Teške zloupotrebe funkcije; Bajićeva topla SMS prepiska sa Zelenašem\nBajić - Teške zloupotrebe funkcije; Bajićeva topla SMS prepiska sa Zelenašem\nLepir mora da dostavlja sve dokaze iz istrage Bajiću, jer Bajić, kao šef Posebnog odjeljenja za borbu protiv korupcije, organizovanog i najtežih oblika kriminala, vodi "istragu" protiv Lepira i Vreće, po prijavama koje su stigle protiv njih za opstrukciju istrage i druga zlodjela, što su ih počinili.\nNije sprega samo Bajić - Ilić, već je riječ o kvintetu u koji još spadaju Dragan Lukač, ministar unutrašnjih poslova, njegov zet Nedeljko Lubura, načelnik Uprave za navodu borbu protiv terorizma i, naravno, Milan Tegeltija, predsjednik VSTS.\nNije sporno da je Ćelo trebalo da odleži svoje iza rešetaka, pa i 140 godina, ako je zaslužio, ali je više nego sporno da, nakon komunikacije sa njim, drugi Ćelo - Bajić i dalje ostane na visokoj pravosudnoj funkciji, a treći Ćelo - Tegeltija, dospije čak do pozicije predsjednika VSTS.\nKada pažljivo pročitate toplu prepisku između Bajića i Smiljanića, koju sam objavio još 10.04.2014. godine, uvidjećete u koliko bliskim vezama su njih dvojica - šef tadašnjeg Specijalnog, današnjeg Posebnog, tužilaštva i brutalni iznuđivač.\nKako osobe poput Bajića i Tegeltije, koje rade sa zelenašima i velikim NarkoDilerima, koje su prijatelji sa njima, posluju sa njima, sređuju im sve što im treba srediti preko pravosudnih institucija, mogu uopšte biti u tim istim pravosudnim institucijama? Lako - upravo su oni rukom birani da od pravosuđa naprave Zločinačku organizaciju.\nŠto su i učinili; Najbolniji dokaz za to je Ubistvo Davida Dragičevića, Likvidacije druge djece, koje ostjau nerazjašnjene, brojne druge neriješene likvidacije, a Ubice, Naručioci Ubistava i Njihovi zaštitnici su "uvaženi" članovi društva. (nastaviće se)\nEkskluzivno: SMS razgovori glavnog tužioca Bajića i Ćele Smiljanića, presuđenog zelenaša, tokom akcije “Knez“ (10.04.2014.)


Košarkaški klub Mega Mozzart » LEŠIĆ: „NEĆE NAM BITI LAKO U ČAČKU“\nMega Leks u sredu od 19:30 nastavlja takmičenje u Mozzart Super ligi kada će u Čačku gostovati ekipi Borca. Mega je u prvom kolu poražena u Železniku dok je Borac slavio na gostovanju Dinamiku, pa će naredni susret biti od velikog značaja za obe ekipe. Trener Mega Leksa Dejan Milojević ni na ovom meču zbog povreda neće moći da računa na Kostju Mušidija i Predraga Samardžiskog.\n– U sredu nas u Čačku očekuje izuzetno bitan meč u borbi za plasman u ABA ligu. Borac je vrlo iskusna i kvalitetna ekipa koja je to pokazala osvajanjem drugog mesta u KLS-u i pobedom na gostovanju Dinamiku u prvom kolu. Na nama je da ispravimo greške iz meča sa FMP-om i da ovom duelu priđemo daleko koncentrisanije uz veću agresivnost u odbrani. Ukoliko ispunimo dogovor sa treninga, verujem da ćemo stići do pobede na veoma teškom gostujućem terenu u Čačku,\n– Važna utakmica za nas pogotovo posle vrlo lošeg izdanja u prvom kolu. Borac ima vrlo težak domaći teren u Čačku i svakako nam neće biti lako. Moramo da odigramo što bolje i da pokažemo da smo ozbiljan tim. Borac je kvalitetna ekipa sa par iskusnih igrača i moramo da pokušamo da od prvog minuta nametnemo našu igru. Verujem da ćemo uz bolju odbranu i kvalitetnija rešenja u napadu u odnosu na prošli meč, doći do značajne pobede za nas,\nizjavio je Lešić


Neophodna bolja primena propisa u oblasti zaštite vazduha i klimatskih promena | Energetski portal Srbije\nNeophodna bolja primena propisa u oblasti zaštite vazduha i klimatskih promena\n22.03. 2016 Srbija | Održivi razvoj\nU ponedeljak 21. marta 2016. godine u Medija centru u Beogradu održana je konferencija „Zagađenje vazduha: doprinos lokalnih zajednica u borbi protiv klimatskih promena“.\nPredsednik Centralno evropskog foruma za razvoj (CEDEF) gospođa Ana Bovan izjavila je da Republika Srbija ima dobre propise u oblasti sprečavanja zagađenja vazduha i borbi protiv klimatskih promena, ali da često njihova primena izostaje. Kako je istakla, potrebno je više političke zrelosti i hrabrosti da ovakvi propisi budu primenjeni u lokalnim samoupravama. Dodala je i da je uloga Evropske unije u Srbiji od velikog značaja za prenos znanja i obezbeđivanje sredstava za bolju zaštitu životne sredine.\nAmbasador Francuske u Srbiji njena ekselencija gospođa Kristin Moro navela je da su borba protiv klimatskih promena i zagađenja vazduha veoma povezane, a da lokalne samouprave imaju veliki značaj u sprovođenju propisa i realizaciji akcija. Istakla je da je potrebno da se građani stalno edukuju kako bi bolje zaštitili sredinu u kojoj žive, ali i da je borba protiv zagađenja vazduha aktivnost kojoj građani značajno mogu doprineti.\nPredstavnik francuskog grada Mec gospodin Sebastijan Duš istakao je da je u 2015. godini u Francuskoj oko 45 hiljada ljudi umrlo od posledica respiratornih oboljenja, a jedan od razloga za ovo je i saobraćaj. Dodao je da u Francuskoj sve lokalne zajednice imaju svoj plan za klimu, vazduh i energiju, a primenjuju se i posebne mere u cilju sprečavanja emisije ugljen dioksida u atmosferu.\nPredsednik asocijacije Er Loren gospodin Gi Berže izjavio je da je u njihovom okruženju najveći zagađivač crna metalurgija, a svaki industrijski pogon plaća ovoj asocijaciji jedan evro za troškove nadgledanja vazduha i jedan evro po glavi stanovnika.\nKoordinator projekta za zemlje Jugoistočne i Centralnoistočne Evrope, Alijansa za zaštitu životne sredine i zdravlja, gospođa Vlatka Matić Puljić navela je da termoelektrane imaju udeo od 56 odsto ukupnog broja zagađivača. Dodala je da podaci pokazuju da se Srbija nalazi u samom vrhu kada je reč o ovakvom zagađenju, dok je Makedonija najzagađenija u regionu.\nPredstavnici Agencije za zaštitu životne sredine Republike Srbije istakli su da Srbija poseduje 40 mernih stanica i jednu labaratoriju čija je namena kontrola zagađenosti vazduha, kao i da za sprovođenje regulative Evropske unije nedostaje kadar i više redstava. Naveli su i da u Srbiji dve trećine građana živi u uslovima vazduha koji treba čuvati, a jedna trećina u uslovima vazduha koji treba prečistiti.\nPredstavnici grada Beograda saopštili su da JKP GSP „Beograd“ uvodi prvu liniju u okviru koje će saobraćati električni autobusi. Navedeno je da će ovakvi autobusi doprineti smanjenju zagađenja vazduha i buke i većoj zaštiti životne sredine.\nKonferenciju „Zagađenje vazduha: doprinos lokalnih zajednica u borbi protiv klimatskih promena“ organizovali su Francuska ambasada u Beogradu i Centralno evropski forum za razvoj (CEDEF).\nFrancuska ambasada u Beogradu\nAlijansa za zaštitu životne sredine i zdravlja


NVO podržale inicijativu “Ujedinjeni protiv kovida”\nPostavio Yucom - 27/07/2020 Mediji\nRegulatorni institut za obnovljivu energiju i životnu sredinu (RERI) i Komitet pravnika za ljudska prava (JUKOM) saopštili su da daju punu podršku inicijativi “Ujedinjeni protiv kovida” i pravu zdravstvenih radnika da slobodno iznose svoje mišljenje.\n“Vlada Srbije, Ministarstvo zdravlja i Krizni štab, kao i sve druge javne institucije koje su uključene u borbu protiv virusa korona, dužne su da uzmu u obzir i razmotre svaku inicijativu i kritiku, a posebno one koje dolaze od strane lekara, kako se zdravstveni sistem ne bi urušio, što bi imalo nesagledive posledice”, piše u saopštenju.\n“Branitelji i braniteljke ljudskih prava rade ključni posao u podržavanju napora na sprečavanju širenja virusa, zaštiti ranjivih ljudi i identifikovanju uticaja pandemije na život i sredstva neophodna za život ljudi. Države treba da javno priznaju doprinose civilnog društva, uključujući i doprinose braniteljki i branitelja ljudskih prava, medijskih radnika i radnica, nezavisnih državnih institucija u deljenju dobrih praksi, rasvetljavanju nedostataka u odgovorima institucija i obrazovanju stanovništva u pogledu javnog zdravlja”, navela je ta Kancelarija UN-a.\nRERI i Yucom su pozvali sve kolege iz civilnog sektora da pruže podršku zaštiti elementarnih ljudskih prava lekara potpisnika inicijative “Ujedinjeni protiv kovida”.\nŽene u crnom: Da prestane progon lekara i novinara koji traže istinu o epidemiji\nUdruženje Žene u crnom saopštilo je danas da od režima u Srbiji traži da prestane sa progonom, zastrašivanjem i unižavanjem lekara/ki koji su potpisali zahtev Ujedinjeni protiv Kovida, a da novinarkama i novinarima koji prate svakodnevne konferencije Kriznog štaba daje jasne odgovore na njihova pitanja koja se tiču života i zdravlja svih gradjanki i gradjana Srbije.\nU saopštenju se navodi da su gradjani Srbije “već mesecima izloženi konfuznim, bahatim i zakonski neutemeljenim odlukama i ponašanju režima koji predvodi i medicinski Krizni štab”, a da su “predstavnici lekarskog dela ovog štaba više puta pokazali da svoju stručnost u borbi protiv bolesti Kovid-19, pretpostavljaju volji izvršne vlasti i njenim interesima”.\n“Kompromisi koje Krizni štab pravi na račun svoje obaveze da se pridržava imperativa lekarske etike, doveli su do otvorenih napada na sve one koji od njih traže samo jedno: istinu o posledicama pandemije bolesti Kovid-19 i pravom stanju u javnom zdravstvu Srbije”, navodi se u saopštenju.\nŽene u crnom navode da je umesto toga “Krizni štab, političko-medicinski združen, u neprekidnom napadu na zdravstvene radnike i javnost koji traže da se govori o pravom stanju stvari”.\n“Nedostojno je, u ovim teškim danima za sve gradjane/ke, maliciozno i netačno govoriti o lekarkama i lekarima koji su podržali inicijativu Ujedinjeni protiv Kovida, medju kojima ima (a ne kako Štab tvrdi da ih nema) i epidemiologa, imunologa, pulmologa, anesteziologa i čiji se broj neprekidno povećava”, navodi se u saopštenju.\nU isto vreme, navode Žene u crnom, nekim novinarima koji prate izveštaje Kriznog štaba sa lica mesta, postalo je nemoguće da postave svoja pitanja najodgovornijima za borbu protiv pandemije.\n“Oni/e su prekidani/e, njihova pitanja izvrtana, odgovori su više napadi i nipodaštavanja, a sve češće ih uopšte ne dobiju jer lekari iz Štaba tvrde da je za to potrebno da novinari završe i Medicinski fakultet”, navodi se u saopštenju.\nŽene u crnom navode da “zbog svega ovoga, a posebno zbog prava gradjana na život i lečenje kao i na slobodno traženje istine o vitalnim društvenim interesima” podržavaju i solidarišu se sa “savesnim i odovornim lekarkama i lekarima, kao i novinarkama i novinarima koji profesionalno prate rad Kriznog štaba”.


Obezbeđivanje boljih uslova za zapošljavanje radnika\nMinistar za rad, zapošljavanje, boračka i socijalna pitanja u Vladi Republike Srbije Zoran Đorđević razgovarao je danas sa zamenikom direktora Nacionalne službe za zapošljavanje Petrom Jarićem o obezbeđivanju boljih uslova za zapošljavanje kako naših državljana, tako i stranaca koji rade u Srbiji.\nĐorđević je istakao da je u vreme pandemije koronavirusa ustanovljeno da postoji veliki broj ljudi koji rade na daljinu, odnosno za firme koje se ne nalaze u zemlji u kojoj žive, dodajući da je to podstaklo ideju o privlačenju većeg broja stranaca i u Srbiju.\nOn je objasnio da Vlada Srbije želi da izmenama Zakona o strancima i Zakona o zapošljavanju stranaca, koje će biti predložene nakon formiranja nove vlade, učini zemlju privlačnijom za njih, obezbedi im bolje uslove rada, pružajući im i pogodnosti poput dobrog društvenog života.\nSrbija ima potencijal da privuče veliki broj stranaca koji će živeti u našoj zemlji, ocenio je ministar i dodao da bi usvajanjem pomenutih dokumenata Srbija mogla da postane jedna od najomiljenijih destinacija za sve ljude koji rade onlajn u Evropi.\nTakođe, plan je da im se izdaju boravišne vize za strane državljane, čime bi im se omogućilo da svoj posao obavljaju iz Srbije, boraveći u njoj i do godinu dana, rekao je Đorđević.\nMinistar je podsetio na to da je razgovarao sa predstavnicima sindikata i zaposlenima na Aerodromu „Nikola Tesla“, istakavši da Nacionalna služba za zapošljavanje određenom broju zaposlenih koji imaju ugovor o radu na određeno vreme može i treba da pruži pomoć.\nPrema njegovim rečima, sprovođenjem prekvalifikacija i dokvalifikacija omogući će se da oni rade i dalje, a možda i da sebi obezbede i veće plate, na ovom ili nekom drugom mestu.\nOn je ukazao na to da se Vlada zalaže za poštovanje prava svih radnika i da oni moraju da znaju da država brine o njima i da će i u otežanim uslovima poslovanja pomenutog aerodroma učiniti sve da oni ne ostanu bez posla.\nPrema njegovim rečima, na tom aerodromu nije bilo prekida ugovora zaposlenima, a onima koji su pronašli bolji posao i žele da se posvete novim karijernim izazovima i zbog toga žele da prekinu ugovor o radu biće omogućeno da dobiju otpremninu.


OSOBAMA SA INVALIDITETOM SMJERNICE ZA ZAPOSLENЈE - Derventski list\nOsobe sa invaliditetom imaju pravo na zaposlenje, a uputstva i preporuke za lakši dolazak do posla prezentovani su danas u Derventi.\nPrezentacije, koje obuhvataju 20 lokalnih zajednica, organizuju „Karitas“ i Fond za profesionalnu rehabilitaciju i zapošljavanje osoba sa invaliditetom, a projekat pod nazivom „Promocija prava na rad i zapošljavanje“ finansira Ambasada SAD-a u BiH.\nPredstavnik „Karitasa“ Zlatko Malić rekao je da se kroz prezentacije nastoji podići svijest o mogućnostima osoba sa invaliditetom, te ukazati na to da i ove osobe imaju pravo na zaposlenje.\n– Zapošljavanje osoba sa invaliditetom provodi se uz posredništvo, odnosno uz pomoć Fonda za profesionalnu rehabilitaciju i zapošljavanje, te uz podsticaje za pokretanje sopstvenog biznisa, a u posljednje vrijeme sve je aktivnije i socijalno preduzetništvo ili radionice u okviru kojih i osobe sa težim oblikom invaliditeta mogu naći svoje mjesto. Apelujemo na osobe sa invaliditetom da budu aktivnije u procesu traženja posla – kazao je Malić.\nZnačaj smjernica i pomoći pri pronalasku posla istakla je Dervenćanka Andrijana Plavšić koja već neko vrijeme volontira u okviru lokalnog volonterskog servisa.\n– Ovakve prezentacije mnogo znače, jer proširujemo krug poznanika, dobijamo smjernice za dalje mogućnosti i na koji način se aktivirati. Ja sam već neko vrijeme volonter i kroz lokalni volonterski servis uključujem se u radionice i kurseve, a smatram da u zavisnosti od stepena aktivnosti postoji mogućnost za zaposlenje – rekla je Plavšićeva.\nOTPUTOVALI U BEČIĆE\nDerventski List 27.05.2019 27.05.2019\nDerventski List 15.01.2020 15.01.2020


Osuda Srebrenice, ali i ostalih zločina u rezoluciji - Klix.ba\nOsuda Srebrenice, ali i ostalih zločina u rezoluciji\n13.1.2010. u 09:02\nMinistar unutrašnjih poslova Srbije Ivica Dačić smatra da tekst rezolucije, u kojoj bi bili osuđeni zločini počinjeni tokom rata na prostoru bivše Jugoslavije, treba da ima što širu podršku u parlamentu, sa osudom zločina u Srebrenici, ali i svih drugih.\n"Rezolucija kojom se osuđuje samo zločin u Srebrenici u parlamentu ne bi imala široku podršku, na šta ukazuju izjave šefova poslaničkih grupa. Otuda se nametnuo stav da bi trebalo usvojiti dva odvojena dokumenta od kojih bi u jednom bila osuda zločina u Srebrenici, a u drugom osuda zločina počinjenih nad Srbima", naveo je Dačić.\nDačić, koji je i predsjednik Socijalističke partije Srbije, rekao je za "Blic" da je svejedno da li će se u jednom ili u dva teksta osuditi zločini.\nInicijativu o osudi zločina u Srebrenici pokrenuo je prije par dana predsjednika Srbije Boris Tadić.\nIako još uvek nije precizirano, prijedlog teksta bi mogao da bude završen do kraja mjeseca, a namjera je da bude usvojen prije početka redovnog, proljećnog zasjedanja u martu.\nZa sada većina stranaka u parlamentu smatra da, osim zločina u Srebrenici, treba osuditi i zločine nad Srbima.


Evo zašto su žene 5 sati nedeljno u izuzetno lošem raspoloženju | Vestinet.rs\nPočetna ŽIVOT\tEvo zašto su žene 5 sati nedeljno u izuzetno lošem raspoloženju\nDrugim rečima, prosečna žena provede 5 sati nedeljno u lošem raspoloženju, iz razloga koji variraju od lošeg vremena do tehnoloških naprava koje ih iznevere kada im najviše trebaju.\nAli, muškarci se ne slažu – oni smatraju da njihova nežnija polovina „besni“ mnogo duže, čak i do 8 sati nedeljno – piše Dejli mejl.\n„Raspoloženja su barometar vašeg opšteg stanja, a studija je pokazala da su i muškarci i žene skloni lošem raspoloženju s vremena na vreme, ali je najinteresantnije to kako se polovi bore sa tim promenama“ – kaže psihoterapeut Sali Braun.\nNajjači izazivači lošeg raspoloženja kod žena jeste osećaj da ih ne cene, borba da se svi kućni poslovi završe na vreme, ali i previše obaveza.\nSa druge strane, 22 odsto žena kaže da im posao podiže raspoloženje, jedna od 10 žena leči nervozu čokoladom, a dve petine ispitanica opušta se uz čašu vina. Takođe, nekim ženama pomaže kupovina, dok jedna od 20 žena spas nalazi u spavanju.\n„Hormoni mogu imati veliki uticaj na život oba pola. Ne bi trebalo podceniti uticaj hormona i na muškarce“ – kaže doktor Hilari Džouns i dodaje da je dve petine muškaraca potvrdilo da su se promene raspoloženja s godinama pogoršale i da je „menopauza“ moguća i za muškarce, jer ostaju bez testosterona.


Sastanak Južnog Sudana i Sudana\nSudanski predsednik Omar al Bašir\nPlanirani sastanak Sudana i Južnog Sudana održava se dan posle isteka roka za rešavanje međusobnih problema, koji su postavile Ujedinjene nacije\nPredsednici Južnog Sudana i Sudana, danas su se sastali u glavnom gradu Etiopije Adis Abebi, da bi pokušali da smanje razlike koje su se povećale otkako je Južni Sudan prošle godine dobio nezavisnost.\nPlanirani sastanak sudanskog predsednika Omara al-Bašira i predsednika Južnog Sudana Salve Kira, održava se dan posle isteka krajnjeg roka za rešavanje međusobnih problema, koji su postavile Ujedinjene nacije.\nObe zemlje su suočene sa međunarodnim sankcijama ako se ne dogovore o međusobnoj granici, bezbednosti i trgovini povezanoj sa naftom. Južni Sudan je uz nezavisnost dobio najveći deo naftnih prava, dok Sudan ima kontrolu nad objektima za transport nafte.\nDecenije civilnih nemira u Sudanu su razrešene 2005, potpisivanjem mirovnog sporazuma između severnog i južnog dela zemlje. Međutim, otkako je Južni Sudan stekao nezavisnost pre 14 meseci, dve zemlje nastavljaju sukobe oko nerešenih problema.


RTS :: Otvoren info-pult za medijaciju u Privrednom sudu u Beogradu\nDruštvo Otvoren info-pult za medijaciju u Privrednom sudu u Beogradu\nOtvoren info-pult za medijaciju u Privrednom sudu u Beogradu\nčetvrtak, 11. okt 2018, 15:48 -> 20:08\nU Privrednom sudu u Beogradu otvoren je prvi info-pult za podršku medijaciji u privrednim sporovima, kako bi se unapredio alternativni – mirni način rešavanja sporova, umesto dugih sudskih postupaka.\nMinistarka pravde Nela Kuburović je istakla da na ovaj način Vlada i Ministarstvo pravde žele da se smanji broj starih predmeta, kao i priliv novih predmeta pred privrednim sudovima.\n"Suština medijacije je da stranke postignu sporazum i da budu zadovoljne za razliku od parničnog postupka gde će jedna strana uvek biti nezadovoljna", napomenula je Kuburovićeva.\nIstakla je da medijacija ima mnoge prednosti u odnosu na sudski postupak, a to je pre svega fleksibilnost.\n"Medijacija je fleksibilnija od parničnog postupka, jer može da se prilagodi svakom konkretnom postupku, traje znatno kraće i košta mnogo manje od parničnog postupka", navela je Kuburovićeva.\nNa osnovu podataka iz primene Zakona o posredovanju u rešavanju sporova, rezultati u primeni medijacije su iz godine u godinu sve bolji, a njenu primenu potrebno je još unaprediti, zaključila je ministarka pravde.\nUkazala je da statistika pokazuje da se predmeti medijacijom rešavaju od jednog do tri meseca, na najviše pet sastanaka, dok sporovi pred sudom mogu da traju godinama.\n"Dobar primer toga je Osnovni sud Nišu koji je putem medijacije rešio spor koji je prethodno trajao 13 godina", navela je Kuburovićeva.\nNajavila je da će Ministarstvo pravde u narednom periodu pokušati da zaključi sporazum sa Zavodom za intelektualnu svojinu koji će doprineti da se u toj oblasti smanji broj sporova koji mogu da se pojave pred sudom.\nPrivredni sporovi u proseku traju tri godine\nPredsednik Privrednog suda Jovan Jovanović rekao je da to jedan od najvećih sudova u regionu, koji danas u radu ima 30.855 predmeta u svim materijama od parnice do stečaja, a godišnje reši oko 30.000 predmeta.\nU proseku, kako je naveo, priveredni sporovi se okončavaju za tri godine, ali tu nema pravila, zbog mogućnosti podnošenja pravnih lekova.\nPrivredni sudovi su prošle godine imali u radu preko 159.000 predmeta, a u prvih šest meseci ove godine preko 120.000 predmeta, rekla je predsednica Privrednog apelacionog suda Jasmina Obućina, napominjući da su sudije prosečno rešavale 70 predmeta mesečno.\n"Ove brojke pokazuju da su privredni sudovi opterećeni i da sudije privrednih sudova daju sve od sebe da predmete reše efikasno i ažurno odnosno da savladaju priliv. Jedan od načina za rasterećenje privrednih sudova, a samim tim i sudija, je vansudsko rešavanje sporova, odnosno medijacija", naglasila je Obućina.\nMedijacija je, kako je ukazala, jedan od primarnih načina za rasterećenje sudova, a to istovremeno podrazumeva da će stranke brže i jeftinije doći do rešenja spornog odnosa.\nTomas Lubek, iz Međnarodne finansijske korporacije koja je članica grupacije Svetske banke za Jugoistočnu Evropu i Zapadni Balkan, a koja pomaže otvaranju info službi za medijaciju, osvrnuo se na važnost medijacije u postupku stečaja.\nMedijacija u stečaju, kako je rekao, omogućava i stečajnim poveriocima i stečajnim dužnicima da reše svoje sporove na brži i efikasniji način i da odluku donose sporazumno.\n"Odluka im nije nametnuta, što je svakako bolji način za rešenje spora", napomenuo je Lubek.


Juniorski reprezentativac beogradskog Partizana Nikola Stefanović, bronzani u vožnji na hronometar za omladince na nedavnoj Balkanijadi u Turskoj, pobedio je u trci za seniore i juniore "Biciklističke lige Srbije" koju je u Subotici organizovao klub Spartak, a učestvali su i gosti iz Mađarske i Hrvatske.\nStefanović je stazu od 96 kilometra prešao za 2:18,06 časova pretekao druga iz kluba, takođe juniorskog reprezentativca Srbije i vicešampiona Balkana u drumskoj trci, Nikolu Kozomaru koji je zabeležio vreme 2:18,36 časova. Treće mesto u apsolutnoj konkurenciji osvojio je senior Dejan Vidaković iz apatinskog Asa u vremenu Kozomare.\nU bodovanju seniora, Vidaković je prvi, Marko Vuleta Đukanov (As, Apatin) je drugi u vremenu 2:18,58, a treći je Srđan Omaković (Partizan) 2:19,08. Prva tri juniora su Stefanović, Kozomara i bronzani sa Balkanijade u Turskoj u drumskoj trci Jovan Zekavica (Borac, Čačak) koji je zabeližio vreme 2:21,34.\nNajsupešnija dama na stazi od 69 km bila je Jovana Krtinić iz apatinskog Asa u vrmenu 1:40,02 časova, odsprintavši Ivani Mijučić (Spartak, Subotica) i Draganu Kovačević (Avala). Kadeti su vozili istu stazu i redosled je bio Uroš Jovanović (Šumadija, Aranđelovac) 1:33,53, Balint Katona (Mađarska, Tamaši) – isto vreme, Đorđe Stevanović (Železničar MBN) 1:37,17 časova. Treći za Ligu Srbije bio je četvrtoplasirani Aleksa Veličković (Šumadija).\nNa stazi od 28 kilometra kadet Filip Čengić iz Vinkovca zabeležio je vreme od 45,44 minuta i osvojio prvo mesto. Darko Devardžić iz Metalca bio je drugi u vremenu 47,38, a Valentino Huljak (Vinkovci) treći u istom vremenu.\nbiciklizam, juniori, trka, seniori, biciklisticka liga


BOROVČANIN URUČIO OPREMU PARTIZANU: Predsednik BSS doneo pomoć crno-belima\nCrno-beli su dobili na poklon kontigent rukavica, džakova za udaranje, kaciga i ostalu sportsku opremu neophodnu za ostvarivanje vrhunskih rezultata\nPredsednik Bokserskog saveza Srbije (BS S) Nenad Borovčanin uručio je opremu bokserima Partizana kao donaciju Saveza.\nNenad Borovčanin, predsednik BŠ, lično je donaciju uručio predsedniku crno-belih Aleksandru Jovanoviću i direktoru kluba Marku Lojpuru.\n"Vrlo brzo ćemo pokazati da je sva ova oprema stigla u prave ruke - sa zadovoljstvom je konstatovao kubanski trener Pedro Granada.\n"Ova donacija je razgalila naše momke koje predvodi kapiten i reprezentativac Srbije Vladan Babić. Biće pametno utrošena! Ove godine smo dali znak da smo živi, ali već za sledeću sezonu od novembra ove godine naše ambicije su velike. Sledeća sezona je naša sezona", rekao je Jovanović.\nBokserski klub Partizan se poput Feniksa izdiže iz pepela, hvata zalet u radu s prvim timom ali i mlađim kategorijama za šta velike zasluge pripadaju i treneru Manetu Marčeti i saradnicima", zaključio je predsednik Partizana.


May 25, 2021 Canon\nNadograđujući portfolio 64-inčnih UVgel štampača sa izmenljivim rolnama (roll-to-roll), Canon najavljuje lansiranje novog štampača Colorado 1630. Ovaj štampač industrijske klase predstavlja pametnu investiciju za kompanije koje su aktivne na tržištu velikih formata, tako što im omogućava pristup svim dokazanim prednostima UVgel tehnologije uz niže ulaganje, kako bi dodatno proširili poslovanje bavljenjem manjim obimima štampe na tržištu. Dizajniran za izdržljivost, pouzdanost i stabilnost, osnovni Colorado 1630 model može da se konfiguriše u skladu sa jedinstvenim poslovnim potrebama svakog korisnika dodavanjem modularnih opcija kao što su FLXfinish, druge rolne za medije i lake dvostrane štampe.\nDizajniran za firmopisce, PSP-ove i interne štamparije, Colorado 1630 pruža vrhunski kvalitet štampe od 1.800 tpi i izuzetno izdržljive otiske koji su bez mirisa i trenutno suvi na gotovo svim medijima, za realizaciju na neograničenom broju primena. U najbržem režimu štampe, za primene kao što su spoljašnji baneri i bilbordi, Colorado 1630 može da postigne maksimalnu brzinu štampe od 111 m²/sat. Čak i u režimu visokog kvaliteta, uređaj pruža brzinu konstantnog rada od 29 m²/sat.\nOvaj novi svestrani štampač nudi iste funkcije visoke produktivnosti, kvaliteta štampe i svestranost medija kao i njegov veći brat, Colorado 1650. Korišćenjem jedinstvenih Canon-ovih UVgel 460 mastila koja se koriste na modelu Colorado 1650, 1630 pravi izuzetno oštre otiske sa širokim spektrom boja. Izuzetno pouzdan i jednostavan za upotrebu, ova robusna mašina napravljena je za maksimalno vreme dostupnosti i brzo završavanje poslova. Operativni troškovi su takođe smanjeni zahvaljujući efikasnosti štampača, u kombinaciji sa smanjenim otpadom i 40% manjom potrošnjom mastila u poređenju sa drugim tehnologijama, tako da klijenti mogu da maksimalno uvećaju svoju zaradu i samim tim da prošire svoje poslovanje.\nKorisnici mogu da imaju koristi od neprekidne produkcije sa zamenom mastila „u letu“ koji, u kombinaciji sa neprikosnovenim funkcijama automatizacije kao što su nadzor mlaznica, održavanje glave štampače i namotavanje medija, omogućavaju korisnicima da izbegnu nepotreban zastoj. Pored toga, Canon-ova aplikacija za daljinsku kontrolu je sada dostupna za nadgledanje svih Colorado štampača. To će korisnicima omogućiti daljinsku proveru statusa štampača, što pomaže u korišćenju ovog uređaja bez nadzora 24/7. Aplikacija za daljinsku kontrolu šalje na mobilne uređaje korisnika upozorenja koja sadrže ažuriranja statusa štampača, upozorenja i greške, čime se obezbeđuje sigurnost da štampač radi bez problema za ispunjenje rokova.\nMODULARNE OPCIJE ZA INDIVIDUALNE POTREBE\nModularna arhitektura štampača Colorado 1630 omogućava korisnicima da počnu sa osnovnim modelom i da, u zavisnosti od poslovnih potreba, izaberu neki iz niza dodatnih modula. Na primer, ako je štampač instaliran sa jednom rolnom za medije, ali se obimi štampe povećavaju, lako je dodati opciju za drugu rolnu za medije. Efikasnost modela Colorado 1630 dodatno unapređuje precizno rukovanje medijima koje osigurava skoro savršenu registraciju za dvostrano štampanje. Opcija ‘print side in’ (ulaz strane za štampu) takođe omogućava korisnicima da štampaju i sa spoljašnje strane i sa unutrašnje strane rolne, radi maksimalne svestranosti medija. Sve opcije mogu da se omoguće na daljinu i po potrebi, bez potrebe za posetom servisera.\nObezbeđujući fleksibilnost za mat ili sjajnu završnicu za svaki otisak, opcioni FLXfinish modul koristi jedinstvenu tehniku LED sušenja koja je dizajnirana da doda vizuelni efekat primenama kao što su baneri, zidne obloge i materijali na prodajnim mestima bez potrebe za promenom mastila ili medija. Ova tehnologija takođe podržava štampu na poroznim podlogama kao što su papiri bez premaza i mekani materijali za reklame, što dodatno proširuje mogućnosti za novim tržištima.\nPROŠIRENA COLORADO PORODICA\nPredstavljanje modela Colorado 1630 dolazi kao proširenje postojeće porodice UVgel štampača sa izmenljivim rolnama. Osim modela 1630, portfolio proizvoda sadrži Colorado 1640/1650 za klijente sa većim obimima štampe.\nMichele Tuscano, direktor globalnog partnerskog kanala i potpredsednik EMEA – grafike velikog formata u kompaniji Canon Production Printing, komentariše, „Od lansiranja Colorado serije 2017. godine, ta tehnologija je zaista poremetila tržište i sa više od 2.000 instalacija širom sveta koje su do danas odštampale više od 25 miliona kvadratnih metara, povratne informacije su izuzetno pozitivne. Omogućavanje našim klijentima i partnerima da prošire svoje mogućnosti primene i da razviju svoje poslovanje ključni je pokretač za sve nas u kompaniji Canon Production Printing, tako da smo svedoci sve većeg zahteva za 1,6-metarskim UVgel štampačem koji može da opsluži sve PSP-ove. Iz tog razloga predstavljamo ovaj novi dodatak Colorado porodici štampača u vidu modela 1630, tako da klijenti mogu da iskoriste izuzetno automatizovan, robustan i stabilan štampač sa modularnom arhitekturom koja pruža izuzetan nivo fleksibilnosti, uz atraktivan nivo ulaganja.“


srijeda, 08 januar 2020 18:45\nNa Žabljaku sezona u punom jeku: Pogledajte atmosferu sa skijališta\nZimska turistička sezona na sjeveru Crne Gore je u jeku, a protekle sedmice su se stekli uslovi za skijanje u metropoli crnogorskog planinskog turizma. Ljubitelji planinskih sportova već treći dan mogu da svoje vještine oprobaju na skijalištu Savin kuk.\nutorak, 07 januar 2020 20:45\nCEDIS: U četvrtak isključenja u nekoliko opština\nZbog planiranih radova na mreži u četvrtak bez napajanja električnom energijom biće potrošači iz nekoliko crnogorskih opština, najavljeno je iz Crnogorskog elektrodistributivnog sistema (CEDIS).\nutorak, 07 januar 2020 14:23\nDio Podgorice od jutros bez vode\nDio grada Preko Morače od jutros je bez vode zbog kvara u Moskovskoj ulici, prenosi RTCG.\nponedjeljak, 06 januar 2020 12:28\nSkijalište u Kolašinu dobro posjećeno, otvoren ski lift i dvosjeda žičara\nNa skijalištu u Kolašinu za skijanje je otvoren ski lift Jezerine i Baby lift, kao i staze u okviru istih, kazala je direktorica skijališta Dijana Bulatović.\nnedjelja, 05 januar 2020 20:00\nVjernici SPC i večeras protestuju u više gradova\nVjernici Srpske pravoslavne crkve i večeras u više gradova Crne Gore šetaju iskazujući tako protest i negodovanje zbog usvajanja Zakona o slobodi vjeroispovijesti.\nnedjelja, 05 januar 2020 18:11\nZeta: Voz udario automobil\nTeretni voz udario je danas poslijepodne automobil na pružnom prelazu u selu Mahala u Zeti, a kako su saopštili portalu Standard iz OKC-a Uprave policije, povrijeđenih nije bilo.\nnedjelja, 05 januar 2020 16:02\nSrpska kuća neće organizovati doček pravoslavne Nove godine\nPoštujuci preporuku svetog Sinoda Srpske pravoslavne crkve da se izbjegne svaki vid politizacije molebana i litija, a istovremeno uzimajući u obzir najave da će to okupljanje biti zloupotrijebljeno i izazvati nerede, Srpska kuća saopštila je da neće organizovati doček Nove godine.\nsubota, 04 januar 2020 19:28\nAmfilohije: Nadam se da će glas sa ulice doći do onih koji donose bratoubilačke zakone\nStrana 6 od 346


HomeVesti iz svetaSAD izdale Kurde – velika greška za bezbednost Evrope?\nČini se da najnovije vesti iz Vašingtona potvrđuju staru kurdsku poslovicu „Nema prijatelja osim planina“. SAD su najavile da više neće biti protiv turske invazije u kurdskim oblastima na severu Sirije. Tako je Vašington svog najbližeg saveznika u borbi protiv takozvane Islamske države ostavio na milost i nemilost nadmoćnoj Erdoganovoj vojnoj mašineriji, navodi autor teksta Matijas fon Hajn.\nKakve posledice po Siriju imaju turske invazije moglo se videti početkom 2018, prilikom okupacije Afrina – što je cinično nazvano „Operacija maslinova grančica“. Turska vojska tada je operisala zajedno sa džihadistima. Prema podacima UN, iz Afrina i okoline tada je izbeglo 140.000 ljudi. Sirijska opservatorija za ljudska prava sa sedištem u Londonu govori o čak 350.000 raseljenih. Organizacije za ljudska prava žalile su se na sistematsko uništavanje sredstava za život Kurda: oni se proterani iz svojih kuća, a tu su onda naseljeni sirijski Arapi.\nHofman je istakao da su američki ministar odbrane Mark Esper i general Mark Mili, načelnik Združenog štaba vojske SAD, poručili turskim kolegama da jednostrana vojna akcija u kurdskoj oblasti Sirije „stvara rizik“ za Tursku, prenosi AP.\nPentagon će sa saveznicima i koalicionim partnerima ponovo preneti Ankari da bi njena eventualna vojna operacija u Siriji mogla da ima „destabilizijuće posledice“ po Tursku i region, rekao je Hofman.\nAmerički predsednik Donald Tramp je ranije upozorio turskog predsednika Redžepa Tajipa Erdogana da će biti u „velikoj nevolji“ ako bude povređen neki američki vojnik u delovima Sirije na koje Turska planira napad.\n„Ako bude povređen i jedan od naših ljudi, biće velike nevolje“, rekao je Tramp Erdoganu, s kojim je telefonom razgovarao u nedelju, prenosi Rojters.\nKako je kazao, on je tursku stranu upozorio da će ukoliko učine bilo šta što američka strana ne smatra humanim, mogli da „dožive izuzetno desetkovanje ekonomije“.\nU Vojvodini konkurs za 584 sudije-porotnika\nTotal Hits : 3720494


UNS :: Saopštenja :: UNS: Neosnovana kazna listu “Zrenjanin” / print=true\nNaslovna | Saopštenja | UNS: Neosnovana kazna listu “Zrenjanin”\nUNS: Neosnovana kazna listu “Zrenjanin”\nUdruženje novinara Srbije (UNS) začuđeno je presudom Apelacionog suda u Novom Sadu kojom je list „Zrenjanin“ zbog objavljenog teksta pravosnažno osuđen na novčanu kaznu u iznosu od 74.900 dinara ne računajući kamate. Sud je ocenio da je tekstom “Lažirali saobraćajke da bi naplatili osiguranje” sa podnaslovom “Uhapšena i četvorica saobraćajnih policajaca” objavljenim u ovom listu 03. februara 2011. godine, “povređeno pravo ličnosti, ugleda i časti“.\nU spornom tekstu list “Zrenjanin” preneo je saopštenje Ministarstva unutrašnjih poslova od 1. februara 2011. godine o akciji suzbijanja korupcije koju su vodili MUP Srbije i Policijska uprava u Zrenjaninu u saradnji sa Višim javnim tužilaštvom iz Zrenjanina. Sve činjenice koje su navedene u tekstu postoje i u saopštenju koje je izdao MUP Srbije i nema nijedne nepotpune ili netačne informacije koja bi mogla da povredi pravo ličnosti i da prouzrokuje duševni bol zbog povrede ugleda, dostojanstva i ličnog integriteta.\nTužba Ranka Popovića (jednog od uhapšenih u pomenutoj policijskoj akciji) protiv “NIP Zrenjanin”, izdavača lista “Zrenjanin” za naknadu nematerijalne štete za duševne bolove, Viši sud u Zrenjaninu dva puta je odbio (presude donete 6. septembra 2011. i 22. novembra 2011. godine). Međutim Apelacioni sud u Novom Sadu preinačio je presudu Višeg suda, delimično usvojio tužbeni zahtev i obavezao list “Zrenjanin” da oštećenom isplati novčanu naknadu za pretrpljeni duševni bol.\nUNS je iznenađen ovakom odlukom suda, pogotovo imajući u vidu član 82. Zakona o javnom informisanju koji kaže da novinar, odgovorni urednik i osnivač javnog glasila ne odgovaraju za štetu ako je neistinita ili nepotpuna informacija verno preneta iz dokumenta nadležnog državnog organa. Dakle u pomenutom slučaju redakcija je verno prenela saopštenje MUP-a Srbije i zbog toga ne bi trebalo da snosi nikakve posledice.\nUNS podseća da su zbog ekonomske krize, pada tiraža i smanjenja budžeta oglašivača lokalni i regionalni mediji najugroženiji, da se ovakvom sudskom praksom njihov položaj dodatno otežava, ekonomski se iscrpljuju i oslabljuju, a novinari i urednici primoravaju se na autocenzuru.


Servis | Beograd news - Part 3\nProtesti “Protiv diktature” nastavljaju se, prema najavama organizatora, “u punom kapacitetu”, a na društvenim mrežama objavljena je i trasa kojom će se demonstranti kretati od 18 do 21h. Ruta kolone za danas je Dom Narodne skupštine – Pravni fakultet – Beogradska – Slavija – Terazije – Knez Mihailova – Pariska...\nU Prijavnom centru 30. Beogradskog maratona u Domu omladine sve vrvi: Osoblje, novinarske ekipe i naravno, učesnici! Ako želite da svojim učešćem uveličate jubilarno izdanje Beogradskog maratona, možete se prijaviti sve do petka, 21. aprila, do 20 sati, kada će Prijavni centar biti zatvoren. U međuvremenu, prema informacijama...\nOd četvrtka do ponedeljka do 19 časova kroz naplatnu rampu „Beograd“ kod Vrčina koja je otvorena pred Uskrs, prošlo je ukupno 178.197 vozila tokom praznika. Pokazalo se da je nova rampa “položila ispit”: Maksimalno čekanje na prolazak kroz naplatnu stanicu i naplatu putarine je bilo 10 minuta, dok su prošlogodišnja zadržavanja...\nDanas je u Beogradu osvanuo vedar i sunčan dan, iako meteorolozi za popodne najavljuju naoblačenje sa padavinama. Kakvo je stanje na beogradskim ulicama, ali i na putevima Srbije i graničnim prelazima, možete čuti na Internet radio stanici koju vodi naš prijatelj Veljko Pajović. ...\nKad šta radi za praznike\nUskršnji praznici, koji se u Srbiji obeležavaju od petka 14. aprila do ponedeljka 17. aprila, osim neradnih dana za školarce, uticaće i na radno vreme brojnih ustanova i trgovina širom zemlje. Besplatan parking Od petka 14. aprila do ponedeljka 17. aprila parking će biti besplatan i neće se kontrolisati...\nPred Uskršnje praznike u rad je puštena nova naplatna rampa, Vrčin. Otvaranjem nove naplatne stanice kod Vrčina biće omogućena veća propusna moć na auto-putu Beograd – Niš. Propusna moć nove naplatne rampe je više od 5.600 vozila po satu, dok je propusna moć rampe na Bubanj potoku bila 3.200 po...\nU šest udesa koji su se prethodne noći i tokom jutra dogodili u Beogradu, lakše povrede zadobilo je šest osoba, saopštila je Hitna pomoć. Portparol te službe Nada Macura, rekla je da je jedna osoba lakše povređena u udesu koji se u 7:37 h dogodio na uglu Ulice omladinskih brigada...\nMuškarac (52) je poginuo u saobraćajnoj nesreći koja se dogodila tokom noći u Beogradu, rečeno je jutros Tanjugu u Hitnoj pomoći. Portparol Hitne pomoći Nada Macura rekla je da je u nesreći, koja se desila u 19:56 h na Ovčanskom putu, poginuo muškarac, a ekipa Hitne pomoći mogla je samo...\nU upozorenju RHMZ do 23. januara je navedeno da će ujutru biti umeren i jak mraz, kao i mestimična magla, dok će u toku dana biti hladno, ali sunčano. Po kotlinama i ponegde u Vojvodini biće maglovito i tmurno. Duvaće istočni i jugoistočni vetar slabog i umerenog intenziteta, dok će u...


Ova tekila košta 30.000 dolara – The PRESTIGE\nOva tekila košta 30.000 dolara\nOdrasla i proizvedena u Meksiku, flaša najskuplje kvalitetne Clase Azul tekile koštaće vas 30.000 dolara. Sa takvom cijenom, glavna publika za ovu flašu jesu događaji visokog profila, poput filmskih premijera i događaja koje organizuju slavni.\nSa više od dvadeset godina u proizvodnji, Clase Azul brend je prošao kroz seriju transformacija koje sui m osvježile kvalitet i pakovanje. Osnivač Arturo Lomeli je čak dobio diplomu na temu luksuznog marketinga kako bi poboljšao svoj proizvod i njegovo premijum pakovanje.\nArturo trenutno prodaje svoj proizvod u ručno oblikovanim keramičkim dekanterima, što je osvježavajuća promjena u odnosu na inače monotono pakovanje koje je usvojio ostatak industrije. Nakon konzumacije tekile, dekanteri se mogu koristiti kao ornamentni detalji kojima možete uljepšati svoj dom.\n“Počeli smo da razmišljamo na temu ekskluziviteta, kako bismo dali sve od sebe ljudima koji će to umjeti da cijene”, izjavio je Arturo.\nFlaša koja košta 30.000 dolara daleko je od obične flaše tekile. Autentično meksičko piće flaširano je u keramičku flašu, koja je dekorisana dragocenim elementima, poput ćilibara i 24-karatnog zlata. Limitirano izdanje od 15 flaša je uređeno kako bi se proslavila petnaesta godišnjica ovog brenda.\nKlej padao, plesao, pa sve naplatio 80.000.000 $\nNajveća plata isplaćena u januaru u CG je 32.272 eura


Putinu predstavljeni NAJNAPREDNIJI RADARSKI I RAKETNI SISTEMI\nRuski predsednik Vladimir Putin obišao je danas Državni centar za probne letove "Cckalov" u Ahtubinsku na jugu zemlje, gde su mu prikazani najnapredniji radarski i raketni sistemi i najsavremenije avijacione tehnologije, uključujući borbeni avion MiG-31 sa hipersončnom raketom Kindžal.\nMeđu izloženim primercima vojne avio-industrije bio je i lovac pete generacije Suhoj-57, kao i borbeni avion MiG-35 i uzorci budućnih unapređenih besplotnih letelica.\nPutinu su prikazani i lovci Suhoj 35 i Suhoj 30-SM, unapređeni presretač MiG-31BM i MiG-29K trenutno u upotrebi u ruskoj mornarici, prenosi Tas s.\nUpoznao se i sa radarskim sistemima Podlijot Kasta 2-2V i automatskim kontrolnim sistemom Fundament-M, kao i radarom Valdai namenjenom otkrivanju i borbi protiv bespilotnih letelica.\nRuskom predsedniku su predstavljeni antiraketni sistemi S-500 Vitjaz i S-300V4, raketni sistemi Pancir-S, Pancir-SM i Pancir-SA, kao i protivvazdušni raketni kompleksi Tor-M2 i Buk-M3.\nNajnajpredniji vojni hardver sa Putinom su obišli ministar odbrane Sergej Šojgu, zamenik premijera Jurj Borsov, ministar industrije Denis Manturov, predstavnici odbrambene industrije i drugi vojni zvaničnici.\nNATO: Poštujemo pravo Srbije da odlučuje o vežbama na njenoj teritoriji


Približavanje sindikata mladima | Oko Nas\n„Objašnjavali smo im zbog čega je dobro da budu deo sindikalne organizacije, povezali smo to sa radom Učeničkog parlamenta, Školskog odbora, Saveta roditelja i drugih tela o čijem delovanju oni nešto znaju. Spomenuli smo im i aktivnosti Sekcije mladih, kako bismo im pokazali da je važno da se povežu u našu ili slične organizacije čim stupe u radni odnos, ali i da osim što promovišemo radnička prava, priređujemo i druge sadržaje i aktivnosti za mlade, te da sindikat nije organizacije koja okuplja samo sredovečne i starije ljude i verujemo da smo postigli dobru interakciju s njima“, saopštili su iz Sekcije mladih SSSV.\nUčenicima su podelili blokčiće i druge promotivne materijale, a predavači su bili mladi iz Bačke Topole, Bečeja i Vrbasa. Njihovo predavanje deo je šireg programa propagiranja sindikalnog aktivizma među mladima koje se sprovodi širom Vojvodine kroz edukativne, sportske, kulturne i slične sadržaje.\nPrethodni članakReč kao osnova prosvetljenja – Veče Milana Nikolića IzanaSledeći članakVrbas praznuje Dan oslobođenja i Dan opštine


Vujović: Zeleni projekti važni za budućnost, krećemo u izgradnju regionalnih centra za upravljanje otpadom | Ministarstvo zaštite životne sredine\nVujović: Zeleni projekti važni za budućnost, krećemo u izgradnju regionalnih centra za upravljanje otpadom\nSrbija će dobiti osam modernih regionalnih i reciklažnih centara ka kojima će gravitirati više od 50 gradova i opština, izjavila je danas ministarka zaštite životne sredine Irena Vujović.\nIzgradnju zelene infrastrukture za upravljanje otpadom u Srbiji, zajednički finansiraju Evropska banka za obnovu i razvoj (EBRD) i Francuska agencija za razvoj (AFD), za šta je potpisan ugovor o kreditu u iznosu od 150 miliona evra, odnosno 75 miliona sa EBRD i 75 miliona sa AFD. Time su stvoreni uslovi za realizaciju prve faze projekta, za izgradnju četiri moderna regionalna i reciklažna centara u Valjevu, Užicu, Novoj Varoši i Somboru.\nUgovore o realizaciji prve faze projekta ministarka je danas potpisala sa regionalnim direktorom EBRD za zapadni Balkan Mateom Kolanđelijem, i predstavnicima javno komunalnih preduzeća koja će upravljati regionalnim centrima.\n- Danas je izuzetno značajan dan za Srbiju i za Ministarstvo koje vodim. Želim da se zahvalim našim partnerima iz EBRD i AFD, jer ćemo na osnovu potpisanih ugovora u narednoj godini u četiri lokalne samouprave realizovati najveće ekološke projekte, a to su četiri regionalna i reciklažna centra za upravljanje čvrstim otpadom. Ka tim centrima će gravitirati oko 30 gradova i opština i oni će promeniti kvalitet života građana. Hvala partnerima što su razumeli naše potrebe i što smo brzo smo završili potpisivanja i proceduru. Priprema se tenderska dokumentacija, a radovi nas očekuju početkom sledeće godine – rekla je Vujović.\nMinistarka je istakla da je Srbija je posvećena rešavanju pitanja upravljanja otpadom i ciljevima Zelene agende, a otvaranje Poglavlja 27 je dodatni podsticaj da se još brže radi. Prema njenim rečima, benefiti ovakvih projekata su višestruki, a zelene investicije su važne za budućnost Srbije.\nMateo Kolanđeli, direktor EBRD za Zapadni Balkan i direktor kancelarije u Srbiji, istakao je da EBRD podržava Srbiju da unapredi svoju ekološku infrastrukturu.\n- Modernizacija sistema upravljanja otpadom i povećanje stope recikliranja, ključni su za smanjenje zagađenja, stvaranje mogućnosti u cirkularnoj ekonomiji i približavanje Srbije standardima EU. Zadovoljstvo nam je što ćemo proširiti saradnju sa Ministarstvom zaštite životne sredine, nadovezujući se na iskustvo sa projektima izgradnje deponije i sistema za proizvodnju energije iz otpada u Vinči, i što udružujemo snage sa ADF-om na ovom važnom projektu – rekao je Kolanđeli.\nDirektor AFD za Evropu, Bliski istok i Aziju Filip Orlianž je istakao da je AFD ponosna na efikasno partnerstvo uspostavljeno sa Vladom Srbije i EBRD u cilju povećanja investicija u zelenu infrastrukturu.\n- Ovaj projekat će građanima Srbije doneti konkretne rezultate u smislu poboljšanja usluga upravljanja otpadom i očuvanja životne sredine. Nastavićemo da energično ulažemo u narednim mesecima i godinama u ova ključna pitanja u Srbiji i regionu, kroz sve finansijske i tehničke alate koje nudi Grupa AFD – rekao je on.\nAmbasador Francuske u Srbiji Pjer Košar je rekao da je ovo treća kreditna linija koju je AFD potpisao u Srbiji i deo je šireg pristupa Francuske podršci Zelene agende Srbije, u skladu sa njenom EU perspektivom.


Novi 'migovi” stižu u Srbiju\nIzvor: Vesti-online.com, 02.Dec.2012, 10:03\nNovi "migovi” stižu u Srbiju\nPotpredsednik Vlade Ruske Federacije Dmitrij Rogozin izjavio je pre nekoliko dana u Beogradu "da se nada da će posle realizacije naših dogovora Srbija postati jača država, i to toliko jača da će svako prvo morati da razmisli pre nego što upotrebi oružje protiv nje“, piše Politika.\nRuski MIG 29 M2\nDmitrij Rogozin je pre sadašnje funkcije bio ambasador Rusije pri NATO-u u Briselu. Sa Rogozinom je u Beogradu boravila vrlo jaka ekipa ruske vojne industrije, >> Pročitaj celu vest na sajtu Vesti-online.com << među kojima su bili i direktori fabrika "Mig-Suhoj“ i kompanije "Rosoboroneksport“. Izjava potpredsednika ruske vlade da je Rusija spremna da pomogne kako bi Srbija bila vojno mnogo moćnija država i da u tome Srbija ima punu podršku predsednika Rusije Vladimira Putina "prebacuje lopticu“ na domaći teren.\nŠta bi to od savremenog naoružanja Srbija sada mogla da dobije, ili da kupi od Rusije. U okviru ranijih razgovora i pregovora sa ruskom stranom Beograd je definisao svoje potrebe: 12 aviona "mig-29M2”, opcija je osam aparata "mig-29M2” jednoseda varijanta i četiri "mig-29M2” dvoseda varijanta, ili 10 aviona "mig-29M2” jednosed i dva takva aviona dvoseda. Kako Rusi nude istu cenu za jednosede i dvosede, obe verzije aparata nose isto naoružanje i istu opremu, u cilju što brže obuke naših pilota opcija sa osam jednoseda „mig-29M2” i četiri dvoseda verovatno je konačno rešenje. Uz već postojeća četiri aviona „mig-29” Srbija bi opet imala jednu potpunu eskadrilu najmodernijih aviona. Ne za rat, već za čuvanje svog vazdušnog prostora.\nU paketu sa avionima "mig-29M2” trebalo bi da stignu i raketni sistemi "pancir“, 12 takvih sistema, kao i "buk“. To bi svakako bitno ojačalo trupnu protivvazdušnu odbranu, ali i odbranu delova naše teritorije. No, ono najznačajnije što nam Moskva sada nudi jeste strateški PVO sistem S-300 sa raketama iz sistema S-400. Naime, PVO sistem S-300 može da lansira i projektile S-400. Rusi su spremni da nam isporuče i najnovije radare koji su potpuno otporni na dejstva najnovijih antiradarskih raketa zapadne proizvodnje. Time bi, uz postojeće radare i PVO sisteme, naša PVO bila kompletirana.\nSada dolazimo do pitanja kako sve to i platiti u ovoj ekonomskoj situaciji u kojoj je Srbija danas? Rusi nude vrlo povoljne cene i načine plaćanja. Ruski "mig-29M2” je tri puta jeftiniji od "tajfuna“ i "rafala“, i dva i po puta jeftiniji od "gripena“. Rusi nude kredit, ali i plaćanje kontraisporukama naše robe, od poljoprivrednih proizvoda do proizvoda naše vojne industrije. Rusi su pokazali i interes za naš školski avion "lasta“, njihova avijacija ima velike potrebe za tom kategorijom aviona, jer to su im ranije prodavali u okviru Varšavskog pakta Poljaci i Česi. Postoji i određeni ruski interes za naše oklopno vozilo "lazar“.\nSada je na Beogradu da iskoristi ponudu Moskve. Da ne bi kasnije bilo „pravdanja“ kako smo sami i kako nam niko ne nudi pomoć i savezništvo. Za početak predsednik Tomislav Nikolić izjavio je, prema Tanugu, da će Srbija u okviru svoje politike vojne neutralnosti uskoro uputiti našu parlamentarnu delegaciju u Parlamentarnu skupštinu Organizacije dogovora o kolektivnoj bezbednosti, ODKB, pošto Srbija već ima svoje predstavnike u Parlamentarnoj skupštini NATO-a. To je dobar potez Beograda. Inače, ODKB garantuje svim državama članicama potpuni teritorijalni integritet i vojnu zaštitu.


Cambridge ICFE – Međunarodni ispit engleskog jezika iz oblasti finansija – Angloland\nEngleski je međunarodni jezik finansija i računovodstva.\nSvi oni koji žele da uspeju u globalnoj biznis areni treba da naprave pravi potez i dokažu kako poseduju prvoklasno znanje engleskog jezika. ICFE je pravi ispit za sve one koji razmišljaju ili su već počeli da grade karijeru u računovodstvu ili finansijama. Za profesionalca koji se bavi finansijama i već ima uspostavljenu uspešnu karijeru, ovaj ispit će pomoći da potvrdi svoje znanje engleskog u finansijskom kontekstu.\nOvaj ispit je i za one koji tek žele da započnu karijeru u računovodstvu i finansijama gde će ovaj ispit predstavljati značajan deo njihovog CV-ja i pomoći da na pravi način izgrade svoju karijeru.\nKako bi profesionalci iz poslovnog sveta mogli da pokažu da imaju pravo znanje engleskog iz oblasti finansija, Univerzitet u Kembridžu ESOL ispiti i ACCA (Asocijacija ovlašćenih i priznatih računovođa) su udružili svoje znanje i razvili međunarodni ispit engleskog jezika iz oblasti finansija (ICFE). Udružene, ove dve organizacije kao lideri u oblasti procene znanja jezika i stručnog računovodstva, su proizvele jedinstveni ispit koji je relevantan poslodavcima širom sveta.\nSpremni za biznis\nICFE može da bude i veoma koristan način da poslodavci izaberu svoje zaposlene u procesu zapošljavanja ili da organizuju njihovu naknadnu obuku. Poslodavci mogu biti uverni da oni zaposleni koji polože ovaj ispit mogu da nesmetano rade u oblasti međunarodnih finansija jer poseduju nivo znanja engleskog jezika koji im omogućava da uspešno rade ovaj zahtevan i dinamičan posao.\nICFE ispiti se organiziju dva puta godišnje, u maju i novembru. Ispit traje oko 3 sata i sastoji se iz četiri dela:\nTest razgovora se odvija između kandidata i obučenog ispitivača. Kandidati koji polože ispit mogu da koriste jezik u praktičnim situacijama, učestvuju na sastancima finansijske prirode, jasno iskazuju svoja mišljenja i uspešno razumeju razne finansijske dokumente, uključujući finansijske izveštaje, članke, pisma, izveštaje i predloge.\nICFE je povezan sa nivoom Zajedničkim evropskim okvirom modernih jezika (CEFR) kao i nivoom Udruženja ispitivača u Evropi (ALTE). Po CEFR-u ICFE odgovara nivou B2-C1, što predstavlja nivo znanja za FCE-CAE. Ispit C1 nivoa može da se posmatra kao dokaz znanja jezika koji je dovoljan da se radi u međunarodnom okruženju ili pohađa univerzitet sa predavanjima iz oblasti finansija.\nSPREMITE Cambridge ICFE u ANGLOLAND skoli .\nUpiti i prijave na office@angloland.rs angloland@sbb.rs\nAko ste student prava ili diplomirani pravnik koji traži posao …\nKadidat razume i koristi poznate, svakodnevne izraze …\nKandidat je u stanju da razume širok …\nENGLESKI u psihologiji\nangloland KURSEVI ENGLESKOG u PSIHOLOGIJI za studente …\nUvod u engleski za pravnike Introduction to …\nThe Cambridge Young Learner English (YLE) – …\nAko ste student prava ili diplomirani pravnik …


NE POŠTUJU ZAKONE, IZ SRBIJE IZVLAČE NOVAC: Institucije za zaštitu autorskih prava tvrde da je "Junajted medija" privilegovana | Novosti.RS\nSUKOB na medijskom nebu koji je započeo kada je kablovski operater SBB optužio "Telekom Srbiju" da udruživanjem sa "Telenorom" namerava da potisne kanale "Junajted medije", a time uguši "medijsku slobodu" i dalje traje.\nNa ove prozivke medijski stručnjaci, kao i institucije za zaštitu autorskih prava, odgovaraju da su upravo kanali "Junajted medije" već godinama u povlašćenom položaju.\nDok sa jedne strane kanali koji posluju pod "Telekomovom" kapom izmiruju obaveze prema državi, izdvajajući ogromne sume za naknade SOKOJ-u i Organizaciji proizvođača fonograma Srbije (OFPS), u isto vreme "Junajted medija" pod devizom da su registrovani u inostranstvu i da su prekogranične televizije, nema nikakve obaveze prema Srbiji.\nOD "ARENE" DRŽAVI PET MILIONA EVRA\n- ZA razliku od konkurencije, koja profit iznosi u inostranstvo, Arena Channels Group je samo u periodu od 2017. do 2020. godine javnim prihodima Republike Srbije doprinela sa više od pet miliona evra - kaže Nebojša Žugić, direktor ove kompanije.\n- Pored konstantnog ulaganja u unapređenje kvaliteta i razvoj sadržaja, na zadovoljstvo sve većeg broja gledalaca, Arena Channels Group od ostvarenih prihoda plaća i svoje obaveze u Srbiji. Tako je u poslednje četiri godine, pored ostalog, uplatila blizu 800.000 evra SOKOJ i OFPS. Za protekle četiri godine uspeli smo da zauzmemo lidersku poziciju na medijskom nebu Srbije i da kontinuirano držimo sam vrh gledanosti, zahvaljujući vernoj i brojnoj publici.\nPrema rečima Nikole Vilotića, direktora OPFS, veliki je problem što "Junajted medija" (JM), koja kompletan sadržaj proizvodi u Srbiji, emituje iz Srbije i uređivačke odluke donosi u Srbiji, kao opravdanje za neplaćanje naknade navodi podatak da su registrovani u drugoj zemlji i da su dozvole za emitovanje pribavili u inostranstvu.\n- Kompanija JM u čijem sastavu, između ostalih, posluju kanali N1, Nova, Sport klub, Sinemanija, ne plaća srpskim udruženjima autora muzike, filmova, izdavačima i interpretatorima za sadržaj koji koriste u proizvodnji programa nadoknadu jer kažu da su prekogranične televizije i da samo reemituju - kaže Vilotić.\n- Tražimo da budu registrovani kao domaći kanali, da plaćaju naknade i da za njih prestane da važi privilegovan pložaj, jer je istina da programe emituju iz Beograda.\nKako su nam rekli u SOKOJ, problem bi bio manji kada bi kompanija JM nadoknadu plaćala u državi koja joj je izdala dozvolu za rad, ali ni to nije slučaj.\n- SOKOJ je u direktnoj imejl prepisci sa "Sacem Luhemburg", 14. januara 2020. pokušao da dođe do podatka o statusu ovih emitera u toj zemlji - kaže Dejan Manojlović, direktor SOKOJ.\n- Iz odgovora je informisan o tome da je N1 jedan od kanala koji imaju luksemburšku licencu, ali da "Sacem Luhemburg" nije sa ovom televizijom postigao potreban dogovor u vezi sa korišćenjem zaštićenog repertoara.\nDOGOVOR U TAJNOSTI\nPREMA oceni "Junajted medije", namera "Telekoma Srbija" je da u poslu sa "Telenorom" "umanji tržišno učešće SBB i ućutka preostale nezavisne mediji u Srbiji".\n- Kod sporazuma sa "Telenorom" sumnjivo je i to što je sve dogovoreno u tajnosti kao i to što cene nisu javne. Mogućnost saradnje sa "Telekomom" nije ponuđena drugim kompanijama na tenderu, što je svakako nešto što bi podstaklo konkurenciju i bilo u najboljem interesu javnosti, da je to bila stvarna namera "Telekoma Srbija" - naveli su iz "Junajted medije", povodom udruživanja "Telenora" i "Telekoma".\nManojlović kaže da se SOKOJ svojim dopisom upućenim REM 23. januara 2020. praktično nadovezao na inicijativu OFPS, a koja je upućena Regulatornom telu za elektronske medije polovinom decembra 2019.\n- U tim dopisima je od ovog, jedino nadležnog organa koji izdaje dozvole za emitovanje u Srbiji, traženo da se utvrdi da li taj broj pružaoca medijskih usluga - N1, Nova S, Sport kanal, Sport klub kanali, krše i zloupotrebljavaju Zakon o elektronskim medijima i druge relevantne propise - objašnjava Manojlović.\n- U tom dopisu konstatujemo da je SOKOJ zainteresovan za rešavanje navedenog problema, posebno zbog toga što se radi o TV kanalima na kojima je zastupljena muzika, a SOKOJ je jedina organizacija ovlašćena za ostvarivanje prava muzičkih autora. I zato daje preporuku da nadležni organ utvrdi činjenično stanje i preduzme korake u skladu sa zakonom i o tome izvesti SOKOJ.\nOdgovor od REM, nisu, kaže, dobili ni OFPS ni SOKOJ.\nVUČIĆ: IZMIŠLJOTINE O UGOVORU\nPREDSEDNIK Aleksandar Vučić odbacio je juče kao netačnu informaciju da je on lično tražio da se ugovorom između "Telekoma" i "Telenora" sruši "Junajted grupa" i SBB i istakao da je to izmišljena informacija iz nekih medijskih kuća. Vučić je tako odgovorio na pitanje novinara da li je tačna informacija koju su medijima preneli pojedini stručnjaci iz "Telekoma".\n- Koji je to stručnjak? Ne treba svi stručnjaci, treba mi ime jednog - pitao je predsednik, a nakon što je izostao odgovor sa konkretnim imenom, dodao da čim ne postoje njihova imena, očigledno je reč o "izmišljotini".\nPredsednik je istakao da je ugovor između "Telekoma" i "Telenora" njihov unutrašnji dogovor i dodao da njega ne interesuje ni njihovo poslovanje, ni taj ugovor, a da ga "Telekom" interesuje onoliko koliko je državno preduzeće i da kao takvo bude jako.\nNa ove probleme duže od decenije skreće pažnju medijski stručnjak Dragiša Kovačević.\n- REM je najveći krivac za situaciju u kojoj se nalazi tržište kablovske televizije - kaže novinar Dragiša Kovačević i poručuje da je ova institucija dozvolila da stranci uređuju domaću medijsku scenu. - U poslednjih nekoliko godina ukazujem na grubo kršenje zakona "Junajted grupe", koja je, pored ostalih, vlasnik kablovskog operatora SBB i više kablovskih kanala koji (re)emituju svoje programe u mreži SBB.\nKovačević kaže da su svi kanali "Junajted medije" od 2014. godine fiktivno prijavljeni u Luksemburgu i da nisu poreski obveznici u Srbiji. Smatra da REM tako dozvoljava da stotine miliona evra izađu iz zemlje.\n- Program emituju u Srbiji i ubiru novac od hiljada reklama - kaže naš sagovornik.\n- Punih 14 godina, na kanalima Sport kluba svakodnevno se emituje više stotina reklama domaćih kompanija, u proseku više od 10.000 sekundi svakodnevno, na svakom kanalu, iako to Zakon o oglašavanju striktno zabranjuje. Te reklame se nigde ne evidentiraju, na njih se ne plaća porez, a marketinška agencija u vlasništvu "Junajted grupe" - CAS medija bavi se prodajom reklamnog prostora i na drugim prekograničnim kanalima, bez obzira na to što je to protivzakonito.\nSLOBODA MEDIJA NIJE UGROŽENA\nPOVODOM višednevnih medijskih napisa, Ministarstvo kulture i informisanja saopštava da nema zakonsku nadležnost da ulazi u sukob kablovskih distributera, jer sloboda medija i tržišna utakmica nikako nisu isto.\nIz Ministarstva napominju da je Zakonom o javnom informisanju i medijima u članu 46 propisana obaveza lica koje se, pored delatnosti izdavača medija, bavi i distribucijom medijskih sadržaja, dužno da delatnost izdavača medija obavlja preko povezanog lica.\n- Evropska unija je pre sedam godina dala saglasnost da su te odredbe u skladu sa evropskom regulativom. Iz navedenog je jasno da nema zakonskih prepreka da i drugi kablovski operatori proizvode medijske sadržaje, na način kako je to predviđeno zakonom, niti se time ugrožava sloboda medija ili medijski pluralizam - piše u saopštenju.\nKako kaže, deluje licemerna konstatacija "Junajted grupe" koja od države traži da ima iste uslove kao "Telekom", iako godinama ima monopolski položaj i neprikosnoveni je gospodar medijske scene u Srbiji.\nNa osnovu Konvencije o prekograničnoj televiziji, čiji je potpisnik Srbija, u kablovskim mrežama mogu se reemitovati samo programi koji se emituju u stranim zemljama, a u Srbiji se reemituju (preuzimaju) bez prekrajanja i menjanja izvornog sadržaja (Si-En-En, Jurosport, Bi-Bi-Si) - kaže Kovačević.\n- Nažalost, svedoci smo da se programi tv kanala u vlasništvu "Junajted grupe" ne emituju iz Luksemburga, već iz Beograda. To znači da oni nisu ni prekogranični, ni domaći kanali, već fantomski, nad kojima REM nema nikakvih ingerencija.\nTelekom Srbija Telenor SBB medijska sloboda\nMEDIJSKI okršaj "Junajted grupe" i "Telekoma Srbija" ne jenjava. Nižu se prozivke i tužbe, a poslednju je podneo "Telekom Srbija" protiv četiri pravna lica "Junajted grupe", Privrednom sudu u Cirihu u Švajcarskoj.\nKOMOPANIJA SBB već dve decenije koristi infrastrukturu Telekoma Srbija i to više stotina kilometara TT kanalizacije Telekoma, kao i bakarnu i optičku infrastrukturu.\nSPAJANJE ili saradnja, ugrožavanje konkurencije ili liberalizacija tržišta, formiranje kartela ili pak uobičajena praksa na domaćem i na svetskom telekomunikacionom polju... Ovo su poslednjih dana bila oprečna tumačenja dešavanja u kom su akteri kompanije "Telekom Srbija", "Telenor" i SBB.\n08:27 BRAZIL MOĆAN NA STARTU KOPA AMERIKE: "Karioke" brojale do četiri protiv Perua\n08:25 SKROMAN RAST NAKON ZDRAVSTVENE KRIZE: Bazna inflacija u Japanu porasla prvi put za 15 meseci\nBAZNA inflacija u Japanu, iz koje su izuzete volatilne cene sveže hrane, u maju je porasla za 0,1 posto u odnosu na godinu dana ranije, pokazuju današnji vladini podaci, koji se poklapaju sa medijan prognozom tržišnih analitičara.\n08:25 NE NAMERAVA DA STANE: Zoran Kostadinović iz Zrenjanina sto puta dao krv i zasluženo dobio priznanje za humanost\n08:24 DAN ODLUKE U IRANU: Izbori u islamskoj republici, Raisi glavni favorit za predsednika\n08:21 DŽAFEROVIĆ POZDRAVIO SRAMNU REZOLUCIJU: Prijateljski čin Crne Gore\n63 GRČKA MENJA USLOVE ZA PRELAZAK GRANICE: Negativan antigenski test za državljane sa zelene liste - ovo su pravila za decu\n18 STARIMA POKUŠALI DA "UVALE" ZAŠEĆERENI MED: Falsifikovani med kompanije "Med-hani" ponuđen na tenderu gerontološkom centru